title: StreetDance 3D

text:
Elokuvan juoni sijoittuu street dance -kilpailuun. Elokuvan päähenkilön Carlyn poikaystävä Jay jättää tanssiryhmänsä Carlylle. Carly on sitten ryhmän johtaja, mutta kaikki ovat vähällä luovuttaa. Tanssiporukka ei suostu jatkamaan ilman Jayta, eikä Carly oikein osaa johtaa ryhmää. Jayn lähdön myötä ryhmältä menee myös tanssitila, eikä uutta meinaa löytyä. Lopulta, Carlyn tuodessa noutoruokaa balettiohjaaja Helenalle, he saavat balettiopistolta tilan. Tila on kuitenkin jo balettitanssijoiden käytössä. Tanssityylien erot ovat aivan liian suuret, eivätkä tanssijat aluksi tule edes toimeen. Streetdance-ryhmän villi ja energinen harjoittelu aiheuttaa myös närää balettitanssijoiden ja -opettajien keskuudessa. Ensimmäisellä kerralla he rikkovat erään balettiopiston seinän, ja Helena ehdottaa, että jos street-tanssijat alkavat harjoitella balettitanssijoiden kanssa, heidän ei tarvitse maksaa. Huonon rahatilanteen takia heidän on pakko suostua, vaikka eivät haluaisi. Myöhemmin Helena vie Carlyn kanssaan katsomaan balettia, josta Carly inspiroituu.
Hetken aikaa tanssittuaan uusi baletti-street-ryhmä lähtee klubille, jossa paikallinen mestaritanssiryhmä The Surge on haastettavana. He päättävät haastaa ryhmän ja järkyttyvät huomatessaan, että Jay on lähtenyt liityäkseen The Surgeen. Tämän takia klubille puhkeaa tappelu. Samalla Carly tajuaa, ettei heidän ryhmästään koskaan tule yhtä hyvä kuin The Surgesta. Viettäessään aikaa balettitanssija Tomasin kanssa, Tomas ehdottaa jotain erilaista, että he yhdistäisivät baletin ja streetin. Aluksi Carly on sitä mieltä, että se ei toimi. Carly kuitenkin kuuntelee Tomasia, ja heidän ryhmänsä, Breaking Point, yhdistää streetin ja baletin.
Koittaa pääsykoepäivä. Baletin ja streetin pääsykoe on samana päivänä, ja Breaking Point meinaa jo luopua toivosta, koska balettitanssijat ovat omassa pääsykokeessaan ja alkaa jo vaikuttaa siltä, että he eivät ehdi. Silloin Carlyn innokas työkaveri Eddie hyppää lavalle viivyttääkseen Breaking Pointin esityksen alkamista, ja juuri kun Eddie kannetaan pois lavalta, balettitanssijat saapuvat paikalle. Breaking Point aloittaa esityksensä ja yleisö naureskelee heidän balettiesitykselleen. Sitten kun esityksestä tulee moderni streetin ja baletin yhdistelmä ja se käy yleisöllekin selväksi, alkaa yleisö hurrata. Lopulta esitys päättyy raikuviin suosionosoituksiin.


title: Jérôme Boateng

text: Jérôme Agyenim Boateng (s. 3. syyskuuta 1988 Länsi-Berliini, Länsi-Saksa) on saksalainen jalkapalloilija. Hän edustaa tällä hetkellä Bundesliigassa pelaavaa Bayern Müncheniä ja on pelipaikaltaan keskus- tai laitapuolustaja.


title: Jérôme Boateng

text: Boateng aloitti pelaamisen kasvattajaseurassaan Hertha BSC:ssä 13-vuotiaana. Hän pelasi pääosin joukkueen reserveissä, mutta debytoi Bundesliigassa 31. tammikuuta 2007 18-vuotiaana Hannoveria vastaan kaudella 2006–2007 5–0-tappioon päättyneessä ottelussa. Kauden aikana hän nousi edustusjoukkueen vakiojäseneksi ja pelasi liigassa 10 ottelua. Elokuussa 2007 Boateng siirtyi Hamburger SV:hen 1,2 miljoonan euron siirtosummalla.


title: Jérôme Boateng

text: Boatengista tuli Hampurissa yksi puolustuksen tukipilareista. Kaudella 2008–2009 hän oli Eurooppa-liigan välieriin edenneen joukkueen avainpelaajia. Kaudella 2009–2010 Boateng pelasi Bundesliigassa 27 ottelua ja nousi Saksan A-maajoukkueeseen. Boatengista kiinnostuivat muun muassa suurseurat Arsenal ja Manchester City.


title: Jérôme Boateng

text: Kesäkuun 2010 alussa Manchester City vahvisti Boatengin liittyvän englantilaisseuraan viiden vuoden sopimuksella. Boateng sai pelipaidan numerokseen 17. Viikko ennen Valioliiga-kauden alkua Boateng loukkasi vasemman polvensa törmättyään lentokoneessa tarjoiluvaunuun. Boateng debytoi Cityn paidassa harjoituskaudella ystävyysottelussa Valenciaa vastaan.


title: Jérôme Boateng

text: Valioliiga-debyytin Boateng teki syyskuussa 2010, kun hän pääsi vaihdosta kentälle voitollisessa Chelsea-ottelussa. Hän oli ensimmäistä kertaa avauksessa tasapeliottelussa Juventusta vastaan Eurooppa-liigassa. Kautta häiritsivät loukkaantumiset, ja hän pelasi Valioliigassa vain 16 ottelua.


title: Jérôme Boateng

text: Kesäkuussa 2011 Boateng ilmaisti halunsa jättää Cityn ja siirtyä Bayern Müncheniin, koska se parantaisi hänen mahdollisuuksia pelata Saksan maajoukkueessa ja hän saisi pelata enemmän keskuspuolustajana oltuaan Cityssä lähes koko ajan oikeana puolustajana. Neljän vuoden sopimus seuraan varmistui lopulta 17. heinäkuuta 2011.


title: Jérôme Boateng

text: Boateng on pelannut Saksan alle 16-, 17- ja 19-vuotiaiden maajoukkueissa. Hän pelasi alle 19-vuotiaiden EM-kilpailuissa vuonna 2007. Saksan maajoukkueessa Boateng debytoi lokakuussa 2009 MM-karsintaottelussa Venäjää vastaan. Hän sai toisella puoliajalla punaisen kortin. Hän edusti maata myös vuoden 2009 alle 21-vuotiaiden EM-kilpailuista ollen mestaruuden voittaneen joukkueen avainpelaajia.


title: Jérôme Boateng

text: Joachim Löw valitsi Boatengin vuoden 2010 MM-kilpailuihin. Itse MM-kisoissa Boateng oli kaksi ensimmäistä ottelua vaihtopenkillä, mutta kolmannessa ottelussa Ghanaa vastaan hän pääsi avauskokoonpanoon. Ottelussa hän kohtasi veljensä Kevin-Princen. Tämä oli ensimmäinen kerta MM-kisoissa, kun kaksi veljestä kohtaavat eri maiden joukkueissa. Hän oli avauskokoonpanossa myös kahdessa seuraavassa pudotuspeliottelussa Englantia ja Argentiinaa vastaan, kun Saksa raivasi tiensä välieriin murskavoitoilla.


title: Jérôme Boateng

text: Boatengin äiti on saksalainen ja isä ghanalainen. Hänellä on yksi sisko ja kaksi veljeä, Kevin-Prince Boateng ja George Boateng. Hän kertoi haastattelussa katkaisseensa välit veljensä Kevin-Princen kanssa, koska tämä taklasi Michael Ballackin pois MM-kisoista.


title: Jérôme Boateng

text:
Seurajoukkueissa
Maajoukkueessa


title: Jérôme Boateng

text: "Tilastot päivitetty 21. heinäkuuta 2011 asti."


title: Kyle Okposo

text: Kyle Henry Erovre Okposo (s. 16. huhtikuuta 1988 St. Paul, Minnesota) on yhdysvaltalainen jääkiekkoilija, joka pelaa NHL-seura Buffalo Sabresissa. New York Islanders varasi hänet ensimmäisellä kierroksella varausnumerolla seitsemän vuonna 2006.


National Society for the Prevention of Cruelty to Children (NSPCC) on brittiläinen järjestö, joka toimii lastensuojelun hyväksi.


Liverpoolilainen liikemies Thomas Agnew vieraili New York Society for the Prevention of Cruelty to Childrenin luona New Yorkin -matkallaan vuonna 1881. Hän vakuuttui järjestön työstä ja halusi luoda samanlaisen avun liverpoolilaislapsille. Agnew perusti vuonna 1883 Liverpool Society for the Prevention of Cruelty to Children -järjestön. Monet muut kaupungit seurasivat Liverpoolin mallia, ja vuonna 1884 Shaftesburyn jaarli Anthony Ashley-Cooper ja pastorit Edward Rudolph sekä Benjamin Waugh perustivat London Society for the Prevention of Cruelty to Children -järjestön (Lontoon SPCC). Yhdistyneen kuningaskunnan parlamentti hyväksyi maan ensimmäisen lain lasten suojelemiseksi pahoinpitelyiltä ja laiminlyönneiltä Lontoon SPCC viiden vuoden kampanjan jälkeen. Lontoon SPCC muutti nimensä National Society for the Prevention of Cruelty to Childreniksi (NSPCC) vuonna 1899, sillä sillä oli jo haaratoimistoja ympäri Isoa-Britanniaa ja Irlantia.


title: National Society for the Prevention of Cruelty to Children

text: NSPCC sai kuninkaallisen oikeuden (Royal Charter) vuonna 1895, kun kuningatar Viktoriasta tuli järjestön ensimmäinen kuninkaallinen suojelija. Se ei kuitenkaan lisännyt nimensä eteen Royal-määritettä, sillä NSPCC oli nimenä tuossa vaiheessa jo tunnettu. Lisäksi se ei halunnut sekoittua Royal Society for the Prevention of Cruelty to Animals -järjestöön, joka oli ollut toiminnassa jo yli 50 vuotta.


title: Gregory van der Wiel

text: Gregory Kurtley van der Wiel (s. 3. helmikuuta 1988 Amsterdam, Alankomaat) on alankomaalainen jalkapallopuolustaja. Hän edustaa seuratasolla Turkin Superliigassa pelaavaa Fenerbahçea. Hyvistä nousuistaan tunnettu Van der Wiel valittiin Eredivisien nuoreksi pelaajaksi vuonna 2010.


title: Gregory van der Wiel

text: Hän nousi Alankomaiden maajoukkuerinkiin helmikuussa 2010 ja oli osa maan joukkuetta vuoden 2010 MM-kilpailuissa MM-hopeaa voittaneessa joukkueessa.


title: Gregory van der Wiel

text: Van der Wielin isä on Curaçaosta ja äiti on hollantilainen.


title: Gregory van der Wiel

text: Van der Wiel debytoi Ajaxin edustusjoukkueessa maaliskuussa 2007 vierasottelussa FC Twenteä vastaan. Hän pelasi kaudella 2006–2007 kokonaisuudessa neljä liigaottelua. Seuraavalla kaudella hän voitti Alankomaiden supercupin, kun Ajax voitti finaalissa PSV Eindhovenin. Kaudella 2008–2009 van der Wiel murtautui lopullisesti Ajaxin avauskokoonpanoon uuden valmentajan Marco van Bastenin alaisuudessa. Vam Basten siirsi entisen oikea-jalkaisen keskuspuolustajan uuteen rooliin oikeaksi puolustajaksi. Van der Wiel teki ensimmäisen maalinsa Eredivisiessä maaliskuussa 2009 vierasottelussa FC Utrechtia vastaan. Kauden päätteeksi hänet palkittiin Ajaxin vuoden talenttina 40 ottelua kokonaaisuudessan pelattuna ja A-maajoukkuedebyytti tehtynä.


title: Gregory van der Wiel

text: Van der Wiel aloitti kauden 2009–2010 hyvin uuden valmentajan Martin Jolin alaisuudessa tehden kolmannen liigamaalinsa elokuussa kotiottelussa RKC Waalwijkia vastaan. Hän teki kauden toisen maalinsa hallitsevaa mestaria AZ Alkmaaria vastaan. Van der Wiel onnistui maalinteossa myös paikallisderbyssä Feyenoordia vastaan. Toukokuussa 2010 hän pelasi Alankomaiden cupin finaalissa Feyenoordia vastaan. Ajax voitti cupin lopulta cupin 4–1-voitolla. Kauden päätteksi van der Wiel valittiin vuoden nuoreksi pelaajaksi.


title: Gregory van der Wiel

text: Ennen kautta 2010–2011 useat eurooppalaiset suurseurat, Bayern München etunenässä, yrittivät hankkia van der Wieliä joukkueehensa. Van der Wiel jatkoi kuitenkin kaksi seuraavaa kautta Ajaxissa, jossa hän pääsi juhlimaan Eredivisien mestaruutta sekä keväällä 2011 että 2012.


title: Gregory van der Wiel

text: 1. syyskuuta 2012 van der Wiel siirtyi Ajaxista Ranskan pääsarjaan Paris Saint-Germainiin. Alankomaalainen allekirjoitti seuran kanssa nelivuotisen sopimuksen.


title: Gregory van der Wiel

text: Van der Wiel on edustanut Alankomaiden nuorisomaajoukkueita. Hän debytoi Alankomaiden A-maajoukkueessa helmikuussa 2009 ystävyysottelussa Tunisiaa vastaan, kun hän pääsi kentälle John Heitingan tilalle. Hän oli ensimmäistä kertaa avauskokoonpanossa MM-karsintaottelussa Skotlantia vastaan maaliskuussa 2009. Hän on tämän jälkeen murtaunut maajoukkueen vakionimiin avauskokoonpanossa. Van der Wiel valittiin MM-kisojen alustavaan kokoonpanoon ja hän oli 23 pelaajan loppullisessa kokoonpanossa, minkä valmentaja Bert van Marwijk valitsi toukokuun lopussa. Van der Wiel oli Alankomaiden avauskokoonpanossa kahdessa ensimmäisessä alkusarjan otteluissa Tanskaa ja Japania vastaan. Hän pelasi voitollisessa neljännesvälieräottelussa Slovakiaa vastaan.


title: Gregory van der Wiel

text: Puolivälierässä Brasiliaa vastaan Hollanti eteni jatkoon, mutta van der Wielin korttitili täyttyi ja hän oli sivussa välierästä Uruguayta vastaan. Hollanti eteni finaaliin, jossa se kohtasi Espanjan. Espanja voitti lopultaa MM-kultaa jatkoajalla syntyneen maalin johdosta.


title: Gregory van der Wiel

text: Van der Wiel aloitti uransa keskuspuolustajana, mutta myöhemmin hänet siirrettiin oikeaan laitaan. Hänet tunnetaan hyvistä nousuistaan ja keskityksistään.Henkilökohtaiset


title: Eljero Elia

text: Eljero George Rinaldo Elia (s. 13. helmikuuta 1987 Voorburg, Alankomaat) on alankomaalainen jalkapalloilija, pelipaikaltaan vasen laitahyökkääjä. Hän edustaa Turkin Superliigassa pelaavaa İstanbul Başakşehiria.


title: Eljero Elia

text: Elia aloitti ammattilaisuransa Alankomaiden pääsarjan Eredivisien ADO Den Haagissa kaudella 2004–2005. Hän pelasi ensimmäisenä kautenaan neljä liigaottelua, mutta kahtena seuraavana kuului jo joukkueen runkopelaajiin pelaten yhteensä 55 liigaottelua. Twente sijoittui sarjassa toiseksi kumpanakin kautena. Heinäkuussa 2007 Elia siirtyi toiseen Eredivisie-seuraan FC Twenteen 200 000 euron siirtosummalla. Hän kuului Twenten vakioavauskokoonpanoon kahden kauden ajan, kunnes siirtyi heinäkuussa 2009 yhdeksällä miljoonalla eurolla Saksan Bundesliigan Hamburger SV:n joukkueeseen. Elia sai runsaasti vastuuta myös HSV:ssä pelaten ensimmäisten kahden kautensa aikana 48 liigaottelua. Hän ehti aloittaa seurassa myös kauden 2011–2012, mutta siirtyi elokuussa 2012 Italian Serie A:n Juventukseen. Eliasta maksettiin jälleen yhdeksän miljoonaa euroa. Kausi päättyi Juventuksen mestaruuteen, mutta Elian sarjaottelut jäivät neljään, ja hän jätti seuran jo ensimmäisen kauden jälkeen. Heinäkuussa 2012 Werder Bremen hankki Elian 5,5 miljoonalla eurolla. Bremenissä hän on päässyt taas pelaamaan säännöllisesti pelaten ensimmäisten kahden kautensa aikana yhteensä 57 liigaottelua.


title: Eljero Elia

text: Alankomaiden maajoukkueessa Elia on pelannut 28 ottelua ja tehnyt niissä kaksi maalia vuosina 2009–2012. Hän oli mukana MM-kisoissa 2010, joissa Alankomaat tuli toiseksi.


title: Eljero Elia

text: Twente:


title: Eljero Elia

text: Juventus:


title: Eljero Elia

text: Feyenoord


title: Eljero Elia

text: Alankomaiden maajoukkue:


title: Stijn Schaars

text: Stijn Schaars (s. 11. tammikuuta 1984 Gendt) on hollantilainen jalkapalloilija, pelipaikaltaan keskikenttäpelaaja. Hän edustaa Eredivisiessä pelaavaa Heerenveeniä. Schaars valittiin Alankomaiden maajoukkueeseen vuoden 2010 MM-kisoihin.


title: Michel Vorm

text: Michel Vorm (s. 20. lokakuuta 1983 IJsselstein, Utrechtin provinssi, Alankomaat) on alankomaalainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Tottenham Hotspuria.


title: Michel Vorm

text: Vorm nousi FC Utrechtin edustusjoukkueeseen 2005. Ensimmäisen kauden Vorm vietti lainasopimuksella FC Den Boschissa. Seuraavalla kaudella hän vakiinnutti paikkansa Utrechtin ykkösmaalivahtina ja seuran kannattajat valitsivat hänet vuoden pelaajaksi. Elokuussa 2011 Swansea osti Vormin Utrechtista 1,5 miljoonan punnan siirtosummalla.


title: Michel Vorm

text: Vorm oli mukana alle 21-vuotiaiden EM-kisat 2006 voittaneessa joukkueessa, mutta hän ei päässyt lopputurnauksessa kentälle. Vorm valittiin myös Alankomaiden maajoukkueeseen vuoden 2010 MM-kisoihin, joissa hän ei kuitenkaan pelannut yhtään ottelua.


title: Garrett Raboin

text: Garrett Raboin (s. 27. maaliskuuta 1985 Detroit Lakes Minnesota) on yhdysvaltalainen jääkiekkopuolustaja.


title: Garrett Raboin

text: Raboinin isä oli jääkiekkovalmentaja, joka auttoi hänet harrastuksen pariin. Garrett menestyi yliopistossa opillisesti, mutta myös kiekollisesti hänen ollessa St. Cloudin osavaltionyliopiston joukkueen kapteenina vuosina 2008–2010. Raboin vei joukkueensa myös NCAA:n finaaliotteluihin ensi kertaa oppilaitoksen historiassa ja oli itse liigan parhaita kiekollisia puolustajia. Raboin on valittu yliopistosarja NCAA:n tähdistöön kahdesti.


title: Garrett Raboin

text: Kaudella hän lähti Eurooppaan pelaamaan ammittilaiseksi valmistuttuaan erityisopettajaksi. Hän pelasi jääkiekon SM-liigassa Turun Palloseurassa. Hänet palkattiin Lee Sweattin lähdön takia, mutta hän loukkaantui heti European Trophy -kisoissa eikä pelannut harvinaisen telaluun murtuman takia kuin vasta 15. marraskuuta. Kaudelle Raboin teki vuoden mittaisen jatkosopimuksen. Raboin ja TPS purkivat kuitenkin sopimuksensa 6. lokakuuta 2011, koska Raboin ei mielestään saanut tarpeeksi peliaikaa. Myöhemmin lokakuussa hän siirtyi Norjan pääsarjan Lørenskogiin.


title: The Untouchable

text: The Untouchable on rap-artisti Scarfacen neljäs studioalbumi, joka ilmestyi 11. marraskuuta 1997. Albumi oli Scarface ensimmäinen, joka ylsi Billboard 200 albumi listan ykköseksi. Albumi saavutti Yhdysvalloissa 16. toukokuuta 1997 RIAAn hyväksymän kultalevyn rajan. Screwed & Chopped versio ilmestyi 8. kesäkuuta 2004


title: Cabralzinho

text: Carlos Roberto Ferreira Cabral pelaajanimeltään Cabralzinho (s. 2. marraskuuta 1945 Santos, Brasilia) on brasilialainen jalkapallovalmentaja ja entinen hyökkääjä.


title: Cabralzinho

text: Cabralzinho aloitti valmentamisen vuonna 1979. Sittemmin hän toimi muun muassa Qatarin maajoukkueen päävalmentajana vuonna 1989 ja Saudi-Arabian alle 20-vuotiaiden maajoukkueen valmentajana 1993. Koko 1990-luvun hän valmensi kotimaassaan Brasiliassa.


title: Cabralzinho

text: 2000-luvun alussa Cabralzinho oli kuwaitilaisseura Al Qadsian peräsimessä yhden kauden ennen palaamistaan kotimaahan. Kaudella 2002–2003 hänet palkattiin egyptiläisen Zamalekin päävalmentajaksi, jonka avulla seura voitti Egyptin supercupin, Afrikan Mestarien liigan ja Egyptin mestaruuden. Kauden päätyttyä Cabralzinho ei suostunut tekemään jatkosopimusta ja jätti seuran toukokuussa 2003. Marraskuussa 2004 Cabralzinho palasi takaisin Zamalekin valmentajaksi allekirjoitettuaan puolentoista vuoden sopimuksen. Viisi kuukautta myöhemmin hän sai potkut joukkueen heikkojen tulosten vuoksi.


title: Cabralzinho

text: Elokuussa 2007 tunisialainen Espérance allekirjoitti loppukauden kestävän sopimuksen Cabralzinhon kanssa, joka oli kaudella 2007–2008 Espérancen neljäs valmentaja. Joukkueen esitykset eivät kuitenkaan parantuneet joukkueen jäätyä ilman voittoa neljässä ottelussa, ja hän sai potkut joulukuussa 2007. Toukokuussa 2008 Cabralzinho palasi takaisin Espérancen valmentajaksi kaudella 2008–2009. Hän kuitenkin erosi tehtävästään marraskuussa 2008 vastalauseena joukkueen fyysisen valmentajan erottamiseen.


title: Cabralzinho

text: Syyskuussa 2009 Cabralzinho siirtyi valmentamaan egyptiläistä Al-Ittihadia


title: Will H. Hays

text: William Harrison Hays, Sr. (5. marraskuuta 1879 Sullivan, Indiana, Yhdysvallat – 7. maaliskuuta 1954 Sullivan, Indiana, Yhdysvallat) oli yhdysvaltalainen poliitikko, joka oli Republican National Committeen puheenjohtajana 1918–1921 ja Yhdysvaltain postilaitoksen johtajana 1921–1922. Lisäksi Hays oli Motion Picture Producers and Distributors of American ensimmäinen johtaja 1922–1945. Hän tuli tunnetuksi luomastaan Haysin ohjeistosta, jonka elokuvatuottajien liitto omaksui ja joka määritti pitkään yhdysvaltalaisen elokuvatuotannon itsesensuurin.


title: Will H. Hays

text: William Hays syntyi Sullivanissa, Indianan osavaltiossa 5. marraskuuta 1879. Hänen vanhempansa olivat John T. ja Mary Cain Hays. Hän teki uraa poliitikkona 1910-luvulla. Hays kohosi nopeasti Indianan republikaanisessa puolueessa, ja hänet nimitettiin helmikuussa 1918 republikaanien kansalliskomitean puheenjohtajaksi. Hays oli paikaltaan auttamassa Warren G. Hardingia nousemaan Yhdysvaltain presidentiksi presidentinvaalissa 1920. Harding nimitti Haysin Yhdysvaltain postilaitoksen johtoon maaliskuussa 1921.


title: Will H. Hays

text: Yhdysvaltain elokuvatuotanto taisteli 1920-luvun alussa huonoa julkisuuskuvaansa vastaan. Monissa kaupungeissa ja osavaltioissa oli säädetty lakeja, joiden tavoitteena oli elokuvien ennakkosensurointi. Kongressissakin suunniteltiin liittovaltion lakia, joka säätelisi elokuvien sisältöä. Elokuvatuottajat perustivat Motion Picture Producers and Distributors of American -järjestön (MPDDA) ja lupasivat tuoda moraalin elokuviin. Hays palkattiin järjestön ensimmäiseksi johtajaksi. Absolutistina ja presbyteeriseurakunnan vanhimpana tunnettu Hays nähtiin sopivana ulkopuolisena, joka pystyisi tuomaan yhteiskunnan luottamuksen elokuvateollisuuden moraaliin.


title: Will H. Hays

text: Haysin toimisto julkaisi pian mustan listan näyttelijöistä ja muista elokuva-alan työntekijöistä, joita ei tulisi palkata, lisäsi näyttelijöiden sopimuksiin moraalisia lisäehtoja ja julkaisi tuottajille epävirallisen ohjeistuksen elokuvien sisällöstä. Tämän seurauksena monen kovasti juhlivan näyttelijän ura hiipui, mutta elokuvien moraalittomuudet keräsivät edelleen valituksia. Vuonna 1930 Haysin toimisto kehitti tuotantosäännöstön, joka tunnettiin Haysin koodina. Sillä ei kuitenkaan edelleen ollut minkäänlaista pakottamismekanismia, vaan se perustui elokuva-alan itsesäätelyyn. National Legion of Decency -järjestö uhkasi vuonna 1934 elokuvatuottajia maanlaajuisella boikotilla, jos elokuvien moraali ei kehittyisi. Hays määräsi samana vuonna uuden säädöstön, johon tuli sakkorangaistuksia ja jonka mukaan jokainen elokuva olisi tarkistettava Haysin toimistolla. Lisäksi yksikään elokuva ei pääsisi laajaan teatterilevitykseen, jos siltä puuttuisi Haysin toimiston hyväksyntä. Haysin koodi määräsi noin kolmenkymmenen vuoden ajan elokuvien sisällöstä etenkin seksin ja väkivallan suhteen.


title: Will H. Hays

text: Hays oli MPDDA:n johdossa vuoteen 1945, ja hän kuoli vuonna 1954.


title: Wille Rydman

text: Wille-Werner Rydman (s. 2. tammikuuta 1986 Helsinki) on kokoomusta edustava suomalainen kansanedustaja ja kaupunginvaltuutettu. Rydman on toiminut Helsingin kaupunginvaltuuston jäsenenä kunnallisvaaleista 2012 ja kansanedustajana eduskuntavaaleista 2015 lähtien. Hän on Pohjoismaiden neuvoston puheenjohtajiston ja Helsingin kaupunginhallituksen jäsen, Kemijoki Oy:n hallintoneuvoston puheenjohtaja sekä Helen Oy:n (ent. Helsingin Energia) hallituksen varapuheenjohtaja.


title: Wille Rydman

text: Rydman opiskeli Helsingin yliopistossa yleistä valtio-oppia ja on koulutukseltaan valtiotieteiden maisteri. Koko viisivuotisen yliopistotutkinnon hän suoritti kahdessa vuodessa vuosina 2006–2008.


title: Wille Rydman

text: Vuosina 2007–2009 Rydman toimi ensiksi Marja Tiuran ja sittemmin Sampsa Katajan eduskunta-avustajana. Kokoomusnuorten puheenjohtajana hän toimi kaksivuotiskauden 2010–2011. Vuodet 2012–2013 Rydman työskenteli koordinaattorina Libera-säätiössä ja vuonna 2014 konsulttina Innolink Group Oy:lla. Syksyllä 2014 hän siirtyi kokoomuksen kansainvälisten asioiden sihteeriksi, missä tehtävässä hän toimi kansanedustajaksi valintaansa asti.


title: Wille Rydman

text: Rydman tuli valituksi eduskuntaan toisella yrittämällään eduskuntavaaleissa 2015 saaden 4 524 ääntä. Hän on eduskunnan perustuslakivaliokunnan ja hallintovaliokunnan jäsen. Helsingin kaupunginvaltuustoon Rydman valittiin vuoden 2012 kunnallisvaaleissa 2 241 äänellä ja uudelleen vuoden 2017 kunnallisvaaleissa 3 467 äänellä, mikä oli neljänneksi eniten kokoomuksen listalla.


title: Wille Rydman

text: Rydman toimi Helsingin opetuslautakunnan jäsenenä vuodet 2009–2015, joista varapuheenjohtajana 2013–2015. Helsingin tarkastuslautakunnan puheenjohtajana hän toimi 2015–2017. Rydman oli Helsingin kaupunginorkesterin johtokunnan puheenjohtaja vuosina 2013–2017.


title: Wille Rydman

text: Helsingin Sanomien teettämän selvityksen mukaan Rydman oli eduskuntaan valituista kansanedustajista oikeistolaisin yhdessä Elina Lepomäen kanssa. Rydman kuvaa itseään konservatiiviksi.


title: Wille Rydman

text: Rydman on keskittynyt erityisesti ulko-, turvallisuus- ja talouspolitiikkaan. Hän on ollut julkisuudessa etenkin tiukkojen maahanmuuttonäkemystensä ja maahanmuuttoon liittyvien lieveilmiöiden vuoksi. Rydmanin mukaan "maahanmuuttopolitiikan pitää tapahtua vastaanottajamaan ehdoilla. Suomen eikä minkään muunkaan maan tule vastaanottaa enempää maahanmuuttajia kuin mitä se pystyy menestyksellisesti sopeuttamaan omaan yhteiskuntaansa – sen kieleen, tapoihin ja lakeihin. Hyvää tarkoittavat monikulttuurisuusprojektit ovat osoittautuneet vahingollisiksi sekä vastaanottajamaille että maahanmuuttajille itselleen, kun sopeutuminen uuteen kotimaahan on niiden myötä hidastunut."


title: Wille Rydman

text: Talouspolitiikassa Rydman on arvostellut poliitikkoja siitä, että nämä syyttävät markkinataloutta omista virheistään. Valtion velkaantumista hän on arvostellut voimakkaasti. Suomen valtion alkaessa uudelleen velkaantua vuonna 2009 Rydman vaati menojen leikkaamista velkaantumisen sijaan. Rydmanin mukaan velkarahalla eläminen on nykyisen hyvinvoinnin maksattamista tulevien sukupolvien työllä ja paras puolustus hyvinvoinnille on ensisijaisesti kilpailukyvystä huolehtiminen.


title: Wille Rydman

text: Wille Rydmanin isoisä on säveltäjä Kari Rydman. Teini-ikäiseksi asti Rydman suunnitteli itsekin ryhtyvänsä säveltäjäksi. Hän lauloi Cantores Minores-poikakuorossa ja opiskeli Sibelius-Akatemiassa musiikin teoriaa sekä Helsingin konservatoriossa teoriaa ja poikkihuilun soittoa. Rydmanin omaan musiikilliseen tuotantoon kuuluu orkesteri-, kamari- ja kuoromusiikkia sekä Johann Sebastian Bachin kadonneesta Markus-passiosta tehty täysimittainen rekonstruktio, jonka ensimmäisen version Rydman sai valmiiksi jo 14-vuotiaana. Marraskuussa 2010 Tampereen akateeminen sinfoniaorkesteri esitti Rydmanin säveltämän Aino-sinfonian.


title: Wille Rydman

text: Rydmanin isä oli suomalaisen tiedevalistuksen vaikuttaja Jan Rydman ja isoisänsä isoisä kauppaneuvos Walter Rydman. Viimeksimainitun serkkuja puolestaan olivat sisäministeri Heikki Ritavuori ja ylipormestari Eero Rydman.


title: Jarno Levonen

text:
Jarno Levonen (s. 5. elokuuta 1972 Pori) on suomalainen jääkiekkotuomari ja entinen jääkiekkoilija. Hän pelasi SM-liigassa yhteensä 115 ottelua tehoin 9+16=25 keräten myös 44 jäähyminuuttia.
Pienikokoinen Levonen on Porin Ässien kasvatti. Hän pelasi yhdessä I-divisioonan ottelussa kaudella 1989–1990. Sittemmin Levonen palasi miesten peleihin kaudella 1991–1992, kun Ässät pelasivat SM-liigassa ja Levonen debytoi siellä myös. Hän pelasi kauden lähinnä vielä A-nuorissa ja pelasi runkosarjassa kolme ottelua tehoin 0+2=2. Levonen pelasi myös viisi playoff-ottelua. Tulokaskaudella 1992–1993 hän pelasi 22 runkosarjan ottelua tehoin 2+2=4. Levonen voitti sekä kaudella 1991–1992 että 1992–1993 A-nuorten SM-liigan pistepörssin. Hän voitti molempina kausina myös A-nuorten pronssia.


title: Jarno Levonen

text: Kausi 1993–1994 oli Levoselle ensimmäinen kokonainen SM-liigassa. Hän teki 43 ottelussa tehot 5+7=12. Levonen piipahti kauden aikana myös kahden ottelun lainalla Kokkolan Hermeksessä, I-divisioonassa. Kaudella 1994–1995 hän pelasi Ässissä vain neljä ottelua, kunnes siirtyi Hermekseen pitemmäksi aikaa. Levonen siirtyi kesken kauden II-divisioonassa pelanneisiin Kotkan Titaaneihin, joita hän oli nostamassa I-divisioonaan.


title: Jarno Levonen

text:
Levonen palasi kaudeksi 1995–1996 SM-liigaan ja siirtyi Kalevan Pallon riveihin. 43 ottelussa syntyi tehot 2+4=6. Levosen paluu SM-liigaan jäi yhden kauden mittaiseksi ja hän palasi kaudeksi 1996–1997 Titaaneihin. Levonen oli tehoilla 20+29=49 Titaanien paras pistemies ja I-divisioonan 11. paras pistemies. Titaanit kuitenkin putosivat takaisin II-divisioonaan keväällä 1997. Levonen pelasi Titaaneissa vielä kolme seuraavaa kautta. Vuodet 1997–1999 kuluivat II-divisioonassa ja kaudeksi 1999–2000 Titaanit nousivat I-divisioonan (vuodesta 2000 Mestis) ja II-divisioonan välille perustettuun Suomi-sarjaan. II-divisioonakaudella 1997–1998 Levonen oli kovilla tehoilla 35+46=81 Titaanien toiseksi paras pistemies. Hänen edellään oli vain peräti 88 pistettä iskenyt Jari Multanen. Seuraavalla kaudella Levonen oli Titaanien paras pistemies.
Hän oli joukkueensa pistekunkku myös Suomi-sarjakaudella 1999–2000.


title: Jarno Levonen

text: Kaudeksi 2000–2001 Levonen vaihtoi joukkuetta Suomi-sarjassa ja hän siirtyi Kajaanin Hokkiin. Levonen oli 53 pisteellään Hokin paras pistemies. Hän oli sitä myös seuraavalla kaudella Levosen tehdessä 79 pistettä. Hokki voitti Suomi-sarjan mestaruuden keväällä 2002 ja nousi seuraavaksi kaudeksi Mestikseen. Levosen pelaajaura kuitenkin loppui nousukevääseen.


title: Jarno Levonen

text: Nykyään Levonen toimii ohjaajana Harjavallan vastaanottokeskuksessa. Vuonna 2006 hän toimi myös Ässien A-nuorten päävalmentajana.


title: Jarno Levonen

text: Jarno Levonen oli toisen polven Ässä-pelaaja, kun hänen isänsä Rauli Levonen edusti joukkuetta 1970-luvulla ja 1980-luvun alussa. Rauli kuoli sydänkohtaukseen joulukuussa 1981 Jarnon ollessa 9-vuotias.


title: Jarno Levonen

text: Levosen isän serkku Jari toimii SM-liigatuomarina. Jari pelasi urallaan 459 SM-liigaottelua. Myös Jarin veljet Jarkko ja Jyrki ovat pelanneet SM-liigassa.


title: Jarno Levonen

text: Jarnon veli Toni pelasi Ässien A-junioreissa ja sen jälkeen kolme kautta II divisioonassa KiSan joukkueessa.


title: Ingvar Stadheim

text: Ingvar Stadheim (s. 9. helmikuuta 1951) on norjalainen entinen jalkapallovalmentaja ja pelaaja. Nykyään hän työskentelee BIS Production Partnerin palveluksessa.


title: Ingvar Stadheim

text: Stadheim pelasi omalla pelaajaurallaan Sogndal Fotballissa ja oli mukana seuran hävitessä historiansa ainoan Norjan cupin finaalin SK Brannille 1976. Hän siirtyi seuran valmentajaksi 1979 ja valmensi joukkuetta kaksi kautta. Hän palasi seuraan 1983 kahden kauden ajaksi. Kaudella 1986 hän luotsasi Kongsvingerin Norjan liigassa pronssille. Samana vuonna hän siirtyi Norjan alle 21-vuotiaiden maajoukkueen päävalmentajaksi. Kaksi vuotta myöhemmin hän nousi Tord Gripin seuraajaksi A-maajoukkueen peräsimeen, muttei onnistunut viemään Norjaa MM-kisoihin 1990. Hän jätti maajoukkueen lokakuussa 1990 kehnosti alkaneiden EM1992-karsintojen takia.


title: Ingvar Stadheim

text: Maajoukkuepestinsä jälkeen Stadheim jätti valmennustehtävät. Nykyään hän työskentelee BIS Production Partnersin palveluksessa. Hänen poikansa Anders on myös tehnyt uraa jalkapalloilijana.


title: Kongsvinger IL

text: Kongsvinger IL Toppfotball on norjalainen vuonna 1892 perustettu jalkapalloseura Kongsvingeristä Hedmarkista. Seura pelaa kotiottelunsa Gjemlesund Stadionilla ja on "Kongsvinger Idrettslag"in jalkapallojaos. Seura pelaa Norjan miesten toiseksi korkeimmalla sarjatasolla Adeccoligaenissa.


title: Kongsvinger IL

text: Seura pelasi Norjan korkeimmalla sarjatasolla yhtäjaksoisesti vuosina 1983–1999, vaikka sen taloudelliset resurssit olivat niukat. Joukkue menestyi hyvin ja oli parhaimmillaan liigassa toinen kaudella 1992 sekä kahdesti kolmas. Seura esiintyi myös eurokentillä ja kaudella 1993/94 se pelasi UEFA Cupissa historiallisen 1–1 tasapelin Juventusta vastaan. Seura putosi kauden 1999 jälkeen pääsarjasta ja taloudellisten vaikeuksien syventyessä 2001 myös ykkösdivsioonasta kolmannelle sarjatasolle.


title: Kongsvinger IL

text: Vuonna 2003 KIL aloitti paluun takaisin kohti Norjan huippua Vegard Skogheimin opein voittamalla sarjansa ja nousemalla Adecco-liigaan. Seuraavalla kaudella nuori joukkue taisteli jopa noususta Tippeligaeniin, mutta hävisi nousukarsinnoissa FK Bodø/Glimtille yhteismaalein 4–1. Lopulta kaudella 2009 paluu pääsarjaan toteutui, kun KIL sijoittui Adeccoligaenissa kolmanneksi ja pudotti ratkaisevassa nousukarsintaotteluparissa Sparta Sarsborgin yhteismaalein 5–4.


title: Kongsvinger IL

text: KIL:n visiitti Tippeligaenissä jäi kuitenkin kauden 2010 mittaiseksi, sillä kauden päätteeksi seura oli sarjassa toiseksi viimeisenä ja putosi suoraan takaisin Adeccoligaeniin. Kauden jälkeen seuran menestysvuosien päävalmentaja Per Brogeland palasi takaisin joukkueen peräsimeen. Hän ei kuitenkaan saanut KIL:n peliä kulkemaan ja vanhoista saavutuksista huolimatta Brogelandin kolmas pesti päättyi potkuihin jo elokuun lopussa. Valmentajan tehtäviin palasi seuralle jo tutuksi tullut Tom Nordlie.


title: Aleksandras Stulginskis

text: Aleksandras Stulginskis (s. 26. helmikuuta 1885 Kutaliai, Tauragė - k. 22. syyskuuta 1969 Kaunas) oli Liettuan toinen presidentti vuosina 1920-1926. Hän toimi myös muutaman tunnin ajan virkaatekevänä presidenttinä vuoden 1926 vallankaappauksessa.


title: Aleksandras Stulginskis

text: Stulginskis opiskeli teologiaaa Kaunasissa ja myöhemmin Innsbruckissa. Hän kuitenkin luopui papiksi opiskelemisesta ja alkoi lukea agronomiaa Hallen yliopistossa. Hän valmistui vuonna 1913 ja palasi takaisin Liettuaan. Kotimaahansa palattuaan hän alkoi toimia maanviljelijänä. Lisäksi hän kirjoitti lukuisia agronomiaa käsitteleviä artikkeleita liettualaisiin sanomalehtiin. Vuonna 1918 hän alkoi julkaista kahta eri maanviljelystä käsittelevää lehteä, "Ūkininkasia" ja "Ūkininko kalendoriusta".


title: Aleksandras Stulginskis

text: Ensimmäisen maailmansodan aikana hän muutti Vilnaan ja oli yksi Liettuan kristillisdemokraattien perustajista. Stulginskis oli yksi Liettuan neuvoston jäsenistä ja yksi maan itsenäisyysjulistuksen allekirjoittaneista. Hän oli tasavaltalainen ja vastusti hetken ajan olemassa ollutta Liettuan kuningaskuntaa. Hän oli myös yksi Liettuan armeijan organisoijista.


title: Aleksandras Stulginskis

text: Stulginskis toimi lukuisia kertoja ministerinä ja vuosina 1926-1927 hän toimi Seimasin puhemiehenä. Vuonna 1927 hän vetäytyi politiikasta työskentelemään maatilalleen. Vuonna 1941 Neuvostoliiton NKVD pidätti Stulginskisin ja hänen vaimonsa, jonka jälkeen heidät karkotettiin gulageihin; Stulginskis Krasnojarskin alueelle ja vaimo Komiin. Toisen maailmansodan jälkeen vuonna 1952 Stulginskis tuomittiin 25 vuoden vankeuteen "antisosialistisesta toiminnasta ennen sotaa".


title: Aleksandras Stulginskis

text: Josif Stalinin kuoleman jälkeen vuonna 1956 Stulginskille annettiin lupa lähteä Neuvostoliitosta, mutta tämä kieltäytyi palaten takaisin Liettuan neuvostotasavaltaan. Elämänsä viimeiset vuodet hän eli Kaunasissa, missä hän kuoli 22. syyskuuta 1969 84-vuotiaana.


title: Keljonkeskus

text:
Keljonkeskus on Jyväskylän eteläosassa, Keljossa sijaitseva 1990-luvulla perustettu kaupallinen keskittymä. Keskuksessa toimivat muun muassa K-Citymarketin talossa toimiva "Keljon kauppakeskus", Prisma, ja Lidl, joka rakensi oman kauppansa alueelle 2000-luvun alkupuolella. Motonet avasi myymälän alueelle 2.11.2009.
Keljon kauppakeskus valmistui laajennettuun K-citymarketin rakennukseen vuonna 2010.


title: Victory Hammer S

text: Victory Hammer S on tehdaskustomoitu moottiripyörä. Sitä valmistaa yhdysvaltalainen moottoripyöränvalmistaja Victory Motorcycles. Hammer S on tuotu markkinoille 2005, ja Suomeen se tuli 2010, maahantuojana Brandt-Polaris Oy.


title: Victory Hammer S

text: Se on Victoryn mallistossa ajo-ominaisuuksiltaan parhaita. Se on väritykseltään sininen. Erikoisvarusteina on saatavana kaksivärimaalauksen lisäksi erikoisvanteet ja mustia yksityiskohtia sekä lisäosia. Ajoasento on matala, ei liian kurottava. Siinä on tuplanelimäntälevyjarrut ja usd-haarukka edessä, poikkeuksellista amerikkalaisessa pyörässä.


title: Victory Hammer S

text: Victory itse luokittelee pyörän muskelipyöräksi.


title: Jan-Erik Kaisla

text: Jan-Erik Kaisla (s. 21. tammikuuta 1986, Vantaa) on suomalainen jääkiekkomaalivahti. Kaisla on Kiekko-Vantaan kasvatti, joka on edustanut juniorina myös kahden kauden ajan Lappeenrannan SaiPaa, minä aikana hän pääsi kerran pelaamaan SaiPan edustusjoukkueessa SM-liigassa, kun hänet vaihdettiin maalille kesken ottelun. Mestiksessä Kaisla oli Heinolan Kiekon maalivahti kahden kauden ajan, kunnes palasi takaisin kasvattajaseuraansa. Kaisla pelasi ensimmäisen kerran miesten sarjoissa kaudella 2005–2006 pelaten kaksi ottelua Kiekko-Vantaan paidassa.


title: Jan-Erik Kaisla

text: Kaislan isä oli jääkiekkotuomari Karl-Gustav Kaisla.


title: Hyperkorrekti muoto

text: Hyperkorrekti muoto on ainakin alun perin virheellinen sananmuoto, joka on syntynyt liiallisesta virheiden pelosta ja yleiskielen (standardikielen) tiettämättömyydestä. Suomen kielessä hyperkorrekteja muotoja esiintyy varsinkin yrityksistä välttää oman murteen muotoja mutta myös lainasanojen ääntämisessä ja kirjoittamisessa, joissa usein luullaan olevan enemmän suomelle vieraita konsonantteja kuin niissä oikeasti on. Jos virheellinen muoto on laajassa käytössä, siitä tulee hyväksytty vaihtoehtoinen tai jopa ainoa käytössä oleva muoto. Esimerkiksi "suuret" ja "pyyhe" voivat tulla "suudet" ja "pyyhde" tai "pedagogiikasta" ja "probleemasta" voivat tulla "bedagogiikka" ja "brobleema" ja englanninkielestä sanasta "piece" on tullut ilmaisu "biisi", kun vieraiden konsonanttien unohtamista pelkäävä puhuja käyttää niitä liikaa. Kotimaisten kielten keskuksen nettisivuilla on jopa esiintynyt leikkimielistä trollaamista aiheesta.


title: Victory Vegas Jackpot Ness

text: Victory Vegas Jackpot Ness on Victory Motorcycles moottoripyörävalmistajan pyörämalli.


title: Victory Vegas Jackpot Ness

text: Tunnetun pyöränrakentajan Arlen Nessin yhdessä poikansa Cory Nessin kanssa suunnittelemassa erikoismallissa on yksilöllinen maalaus ja vanteet, custom-ommeltu istuin. Siinä on signeeraukset peileissä, kahvoissa ja jalkatapeissa.


title: Kevät (Botticelli)

text: Kevät eli La Primavera on italialaisen renessanssimaalarin Sandro Botticellin maalaus noin vuodelta 1478. Maalaus esittää Venus-jumalatarta kevätpuutarhassa muiden Kreikan mytologian hahmojen keskellä.


title: Kevät (Botticelli)

text: "Kevät" ja "Venuksen syntymä" ovat Botticellin tunnetuimmat antiikin tarustoon perustuvista teoksista. "Kevät" on kooltaan varsin suuri, noin kaksi metriä korkea ja runsaat kolme metriä leveä. Yhtä kookkaina oli aiemmin maalautettu lähinnä uskonnollisia aiheita. Botticelli maalasi teoksen Lorenzo de’ Medicin nuorten sukulaisten kaupunkiasuntoon kiinnitettäväksi leposohvan yläpuolelle, sillä varhaisimmat maalliset maalaukset tehtiin joko huonekalujen tai seinien oheen.


title: Kevät (Botticelli)

text: Kauneuden jumalattaren Venuksen yläpuolella on rakkauden sanansaattaja Cupido, jolla on ampuessaan silmät kiinni. Vasemmalla puolella on puutarhan suojelija Mercurius, ja kolme sulotarta eli taiteen muusaa tanssii käsi kädessä. Kuvan reunassa siivekäs tuulen jumala Zefyros eli länsituuli ahdistelee kukkia suustaan syöksevää maan nymfiä Khlorista. Heidän edessään on kevään ja kukkien jumalatar Flora, joksi Zefyros muutti Khloriksen, koska katui käytöstään. Kukka-asuinen Flora kylvää kukkia helmastaan.


title: Kevät (Botticelli)

text: Vaikka hahmot ovat antiikin mytologiasta, tilanne ei ole peräisin tietystä mytologian kohtauksesta. "Kevään" merkitys ei aiheen suhteen ole muutenkaan täysin selvä. Arvoituksellinen kuva voi olla allegoria kevään saapumisesta, jota muun muassa Ovidius on kuvannut. Botticelli myös yhdisti maalauksiinsa antiikin ohella aineksia kristinuskon perinteestä. Kevään lempeä ja unelmoiva Venus muistuttaa Madonnaa ruusutarhassa.


title: Kevät (Botticelli)

text: Maalauksen henkilöhahmoilla lienee antiikin ohella muita, esimerkiksi uusplatonilaisuuteen ja astrologiaan liittyviä, merkityksiä. Uusplatonismin ansiosta pakanalliset antiikin aiheet saivat usein kristillisen merkityksen. Tilaajan toiveet ovat todennäköisesti vaikuttaneet aiheeseen, ehkä myös renessanssitaiteen tapa esittää kuvallisia arvoituksia.


title: Kevät (Botticelli)

text: Antiikin kertomuksiin viittaava aihe on renessanssille tyypillinen, mutta kuva on toteutettu vältellen ajalle ominaista perspektiivistä esitystapaa. Tausta on pikemminkin koristeellinen kuvapinta kuin tilallinen perspektiivikuvaus, ja hienostuneet hahmot tuntuvat leijuvan sen edessä. "Mille fiori" eli tuhansilla kukilla siroteltu pinta ja sommittelun litteys yhdistävät Botticellin maalauksen gobeliineihin, joissa mille fiori -teemaa tosin sovellettiin hieman myöhemmin. Kalleimpia suurista seinällä pidettävistä taideteoksista eli gobeliineja kudottiin 1400-luvulta alkaen Ranskassa ja Flanderissa. Kevät on saatettu teettää seinävaatteen sijaan huokeampana maalauksena. Maalauksissa oli muutenkin tapana mukailla arvokkaampien gobeliinien ja muiden kuvakudosten ominaisuuksia.


title: Kevät (Botticelli)

text: Vastaavan kokoiset yksityisasuntoihin tehdyt ei-uskonnolliset teokset olivatkin näihin aikoihin asti olleet ritariaiheisia gobeliineja.


title: Ovo je Balkan

text: Ovo je Balkan (, ) on serbialaisen Milan Stankovićin Eurovision laulukilpailussa 2010 laulama kappale. Se päätyi 13. sijalle 72 pisteellä. Sen pituus on 3:05 minuuttia.


title: Ovo je Balkan

text: Kappaleesta on tehty myös kokonaan espanjankielinen versio nimeltä "Balkañeros" ()


title: Gerald ja Sara Murphy

text: Gerald Clery Murphy ja Sara Sherman Wiborg olivat varakkaita ekspatriaatteja amerikkalaisia, jotka muuttivat Ranskan Rivieralle 1920-luvun alussa. Anteliaalla vieraanvaraisuudellaan ja taipumuksellaan juhliin he loivat eloisan sosiaalisen ringin, johon kuului suuri joukko Kadotetun sukupolven taiteilijoita ja kirjailijoita. Geradilla oli lyhyt mutta merkittävä ura taidemaalarina.


title: Gerald ja Sara Murphy

text: Gerald Clery Murphy (25. maaliskuuta 1888 – 17. lokakuuta 1964) syntyi Bostonissa perheeseen, joka omisti hienoja nahkatavaroita myyneen Mark Cross Companyn.


title: Gerald ja Sara Murphy

text: Gerald oli esteetikko lapsuudestaan lähtien. Hän ei koskaan tuntenut oloaan mukavaksi kokoushuoneissa ja kerhoissa, jonne hänen isänsä yritti häntä työntää. Hän reputti Yalen pääsykokeet kolme kertaa ennen kuin pääsi sisään, vaikka esiintyikin siellä kunnioitettavasti. Hän kuului sekä Delta Kappa Epsilon (DKE) -että Skull & Bones -kerhoihin. Hän ystävystyi nuoren opiskelijan Cole Porterin kanssa ja toi tämän DKE:hen. Murphy myös esitteli Porterin ystävilleen, johdatellen tämän säveltämään musiikkia Yalen musikaaleihin.


title: Gerald ja Sara Murphy

text: Sara Sheman Wiborg (7. marraskuuta 1883 – 10. lokakuuta 1964) syntyi Cincinnatissa, Ohiossa, varakkaaseen Wiborgin perheeseen. Hänen isänsä, Frank Bestow Wiborg, oli 40-vuotiaana miljonääri, ja hänen äitinsä kuului merkittävään Shermanin sukuun. Sara kasvoi Cincinnatissa, ja hänen perheensä muutti muutamaksi vuodeksi Saksaan hänen ollessaan teini-ikäinen, jotta hänen isänsä voisi keskittyä yhtiönsä Euroopan-osastoon. Palatessaan Amerikkaan Wiborgit viettivät suurimman osan ajastaan New Yorkissa, ja myöhemmin East Hamptonissa, jossa he olivat yksi ensimmäisistä sinne kotinsa rakentaneista varakkaista perheistä.


title: Gerald ja Sara Murphy

text: Sara Wiborg ja Gerald Murphy tapasivat East Hamptonissa kummankin ollessa nuoria. Gerald oli viisi vuotta nuorempi kuin Sara, ja monen vuoden ajan heidän välillään olikin lähinnä vain ystävyyssuhde. He kihlautuivat vuonna 1915 Saran ollessa 32-vuotias. Saran vanhemmat eivät pitäneet siitä, että heidän tyttärensä nai jonkun joka oli kauppa-alalla, ja Geraldin vanhemmat eivät olleet paljoakaan sen iloisempia, luultavasti koska hänen isänsä koki vaikeaksi arvostaa mitään, mitä Gerald teki.


title: Gerald ja Sara Murphy

text: Avioiduttuaan pari asui 50 West 11th Streetillä New Yorkissa, jossa he saivat kolme lasta. Vuonna 1921 he muuttivat Pariisiin paetakseen New Yorkin rajoituksia ja perheidensä tyytymättömyyttä heidän avioliittoonsa. Pariisissa Gerald innostui maalaamisesta ja he alkoivat solmia tuttavuuksia, joiden vuoksi heistä tuli kuuluisa. Lopulta he muuttivat Ranskan Rivieralle, jossa heistä tuli laajan taiteilijoiden ja kirjailijoiden piirin keskus. Tähän piiriin kuuluivat erityisesti Zelda ja F. Scott Fitzgerald, Ernest Hemingway, John Dos Passos, Fernand Léger, Jean Cocteau, Pablo Picasso, Archibald MacLeish, John O'Hara, Cole Porter, Dorothy Parker ja Robert Benchley.


title: Gerald ja Sara Murphy

text:
Ennen Murphyjen saapumista Ranskan Rivieralle muodikkaimmat ihmiset viettivät siellä vain talvensa, jättäen huomiotta alueen kesäkuukausina. Murphyjen ihmisille suomat aktiviteetit ruokkivat kuitenkin samaa taiteiden ja kirjainten uudelleensyntymää kuin Pariisin jännitys, etenkin Montparnassen kahviloissa. Vuonna 1923 Murphyt vakuuttivat Hotel du Capin pysymään auki myös kesällä, jotta he voisivat viihdyttää ystäviään. Ranskan Rivieran uusi säkenöivä aikakausi kesän turvapaikkana oli alkanut.
Aikanaan Murphyt hankkivat huvilan Cap d'Antibesista ja nimesivät sen Villa Americaksi. He oleskelivat siellä vuosia. Kun Murphyt saapuivat Rivieralle, makaaminen rannalla pelkästään iloitakseen auringosta ei ollut yleinen harrastus. Silloin tällöin joku saattoi mennä uimaan, mutta rannalla olemisen ilot olivat lähinnä vielä tuntemattomia siihen aikaan. Murphyt pitkine retkineen ja piknikkeineen La Garoupeen esittelivät auringonoton rannoilla muodikkaana harrastuksena.


title: Gerald ja Sara Murphy

text: Sara ja Gerald Murphyllä oli kolme lasta, Baoth, Patrick ja Honoria. Vuonna 1929 Patrickilla diagnosoitiin tuberkuloosi. Hänen vanhempansa veivät hänet Sveitsiin ja he palasivat Amerikkaan vuonna 1934, jossa Gerald toimi Mark Crossin johtajana 1934–1956, eikä koskaan enää jatkanut taiteilijanuraansa. Sara asettui Saranac Lakelle, New Yorkiin hoitaakseen Patrickia, ja Baoth ja Honoria laitettiin sisäoppilaitoksiin. Vuonna 1935 Baoth kuoli yllättäen aivokalvontulehdukseen, tuhkarokosta johtuneeseen komplikaatioon, ja 1937 Patrick menehtyi tuberkuloosiin.


title: Gerald ja Sara Murphy

text: Myöhemmin Murphyt asuivat talossa joka oli joskus yksi suurimmista East Hamptonissa ja jonka nimi oli "The Dunes". Talo oli Saran isän 600 eekkerille rakennuttama. Vuoteen 1941 mennessä talo osoittautui mahdottomaksi ylläpitää, myydä, tai edes lainata, ja niinpä Murphyt purkivat sen, ja muuttivat remontoituun meijerin latoon.


title: Gerald ja Sara Murphy

text: Gerald kuoli 17.lokakuuta 1964 East Hamptonissa. Sara kuoli 10.lokakuuta 1975 Arligtonissa, Virginiassa.


title: Gerald ja Sara Murphy

text: Murphyjen hyvän ystävän, kirjailija F. Scott Fitzgeraldin romaanin Yö on hellä päähenkilöt Dick ja Nicole Diver ovat helposti tunnistettavat perustuneiksi Gerald ja Sara Murphyyn. Hekin ovat rikas nuori pari, asuvat Ranskan Rivieralla ja viettävät joutilasta elämäänsä pitäen juhlia ja illalliskutsuja ystäväpiirilleen ja viettäen aurinkoisia päiviä rannalla. Monet kirjailijan ystävät, mukaan lukien Murphyt, näkivät hahmoissa kuitenkin paljon enemmän Zelda ja Scott Fitzgeraldin suhteen ja persoonallisuudet kuin Murphyjen. Fitzgerald on omistanut "Yö on hellän" Geraldille ja Saralle.


title: Gerald ja Sara Murphy

text: Toisen Murphyjen kirjailijaystävän, Ernest Hemingwayn pääpari kirjassa "The Garden of Eden" ei ole selvästi Murphyihin perustunut, mutta samankaltaisuudet sekä tapahtumapaikka (Nizza) kertovat että takana on mitä luultavimmin kuitenkin pohjautuminen Sara ja Gerald Murphyyn.


title: Gerald ja Sara Murphy

text: Calvin Tomkinsin kirjoittama Gerald ja Sara Murphyn elämäkerta "Livin Well Is the Best Revenge" julkaistiin 1971, ja Amanda Valli tallensi heidän elämänsä vuonna 1995 kirjaansa "Everybody Was So Young". Kumpikin selonteko on tasapainoinen ja ystävälliseen sävyyn kirjoitettu, toisin kuin jotkut heidän muotokuvansa heidän monien ystäviensä muistelmissa ja fiktiivisissä teoksissa, mm. Fitzgeraldin ja Hemingwayn.


title: Gerald ja Sara Murphy

text:
Vuonna 1982 Honoria Murphy Donnelly, Murphyjen tytär, kirjoitti kirjan "Sara & Gerald: Villa America and After" Richard N. Billingsin kanssa.
12.heinäkuuta 2007 Crispin Whittelin kirjoittama, Villa America-niminen näytelmä, joka perustuu kokonaan Sara ja Gerald Murphyn suhteisiin ystäviinsä, näytettiin Williamstownin Theatre Festivalilla. Sara Murphyn roolia näytteli Jennifer Mudge.


title: Gerald ja Sara Murphy

text: Gerald maalasi vain vuodesta 1921 vuoteen 1929. Hän on tunnettu hänen kubistisella tyylillä maalatuista kovareunaisista asetelmamaalauksistaan. 1920-luvulla Gerald Murphy, muutaman muun amerikkalaisen modernistitaiteilijan, erityisesti Charles Demuthin ja Stuart Davisin kanssa kehittivät pop art taiteen pohjan.Saran ystävä, maailmankuulu taidemaalari Pablo Picasso maalasi hänestä muutaman teoksen vuonna 1923:


title: Länsi-Yhdysvallat

text: Länsi-Yhdysvallat (, usein lyhyemmin "American West" tai "the West") viittaa perinteisesti Yhdysvaltojen läntisiin osavaltioihin. Koska Yhdysvallat laajeni perustamisensa jälkeen länteen päin, käsitys ”lännestä” on laajentunut ajan kuluessa: ennen 1800-lukua Appalakit nähtiin läntisenä rajana, sittemmin raja liikkui lännemmäs ja Mississippijokea pidettiin lännen itärajana.


title: Länsi-Yhdysvallat

text: Nykyään Kalliovuorten ja Great Basinin alueella olevat osavaltiot luetaan länsirannikoksi.


title: Länsi-Yhdysvallat

text: Lännellä on ollut iso rooli Yhdysvaltojen historiassa, ja se tunnetaankin maan kansanperinteessä ”villinä läntenä”.


title: Länsi-Yhdysvallat

text: Länsi-Yhdysvallat on maan suurin alue: se käsittää yli puolet Yhdysvaltojen pinta-alasta. Alueen osavaltiot voidaan jaotella Tyynenmeren osavaltioihin eli Alaskaan, Kaliforniaan, Havaijiin, Oregoniin ja Washingtoniin sekä vuoristo-osavaltioihin eli Arizonaan, Coloradoon, Idahoon, Montanaan, Nevadaan, New Mexicoon, Utahiin ja Wyomingiin.


title: Länsi-Yhdysvallat

text: Vuoden 2000 väestönlaskennassa Länsi-Yhdysvaltojen rotujakauma oli seuraava:


title: Länsi-Yhdysvallat

text: Länsi-Yhdysvallat on maan suurin alue ja se käsittääkin yli puolet Yhdysvaltojen pinta-alasta. Alue on maantieteellisesti monipuolinen ja se yhdistää sellaisia maantieteellisiä alueita kuin länsirannikko, Illinois, luoteisrannikon viileänlauhkeat sademetsät, Kalliovuoret, Suuret tasangot ja preerioita. Arizona ja New Mexico luokitellaan aina lounaisiksi osavaltioiksi ja joskus myös joidenkin Kalifornian, Coloradon, Nevadan, Oklahoman, Texasin ja Utahin osien ajatellaan kuuluvan siihen.


title: Länsi-Yhdysvallat

text: Vaikka Keski-Kaliforniassa on suhteellisen kuivaa, punapuumetsät saavat tarpeeksi kosteutta kasvaakseen.


title: Länsi-Yhdysvallat

text: Länsi-Yhdysvalloissa on muutamia hedelmällisiä laaksoja, kuten Kaliforniassa sijaitseva San Joaquinin laakso ja Oregonissa sijaitseva Willametten laakso. Niiden toisella puolella etelässä on Sierra Nevada ja pohjoisessa Kaskadit. Nämä vuoret kuuluvat Yhdysvaltojen korkeimpiin. Sierra Nevadaan kuuluva Mount Whitney (4 421 m) on Yhdysvaltojen korkein vuori Alaskan ulkopuolella. Kaskadit ovat tuliperäisiä.


title: Länsi-Yhdysvallat

text: Mount Rainier on Washingtonissa sijaitseva aktiivinen tulivuori. Se on korkeudeltaan yli 4 300 metriä ja onkin siten Washingtonin ja Kaskadien korkein vuori. Toinen Kaskadeilla sijaitseva tulivuori St. Helens (2 549,7 m) purkautui räjähdysmäisesti vuonna 1980.


title: Länsi-Yhdysvallat

text: Suuri osa Nevadan, Utahin ja Arizonan pinta-alasta on aavikkoa. Niiden takana kohoavat Kalliovuoret, joiden korkein kohta (n. 4 250 m) sijaitsee keskellä Coloradoa.


title: Länsi-Yhdysvallat

text: Lännessä on muutamia jokia, jotka laskevat Tyyneenmereen. Niistä suurin, Columbia, laskee luoteiseen Tyyneenmereen, samoin sen sivujoki Snake River. Rio Grande, yli kolmentuhannen kilometrin pituinen joki, muodostaa rajan Texasin ja New Mexicon välille ennen kääntymistään kohti pohjoista.


title: Länsi-Yhdysvallat

text: Länsi-Yhdysvaltojen ilmasto on melko kuivaa, tosin sademäärät ja kuivuus vaihtelevat paljon. Alueen joissakin osissa sataa erittäin paljon, kun taas joissakin osissa on aavikoita ja vuosittainen sademäärä on noin 254 mm. Lännen ilmasto on melko epävakaata ja alueet, jotka ovat yleensä kosteita, voivat olla hyvin kuivia monien vuosien ajan ja päinvastoin.


title: Länsi-Yhdysvallat

text: Kausittaiset lämpötilat vaihtelevat alueella paljon. Länsirannikolla kesät ovat lämpimiä tai jopa hyvin lämpimiä, ja lunta tulee vähän, jos ollenkaan. Aavikkoisemmassa lounaassa kesät ovat hyvin lämpimiä ja talvet ovat leutoja, kun taas mannerilmastoisessa luoteessa kesät vaihtelevat lämpimistä hyvin lämpimiin ja talvet viileistä purevan kylmiin.


title: Länsi-Yhdysvallat

text: Vuosittaiset sademäärät ovat idässä suurempia kuin muualla alueella. Luoteisen Tyynenmeren rannikkoalueilla sataa eniten koko Yhdysvalloissa. Lännessä pitkäkestoinen kuumuus on yleisempää kuin muualla Yhdysvalloissa; koko maan kuivin paikka on Kalifornian Kuolemanlaakso.


title: Länsi-Yhdysvallat

text: Kalliovuorista itään esiintyy rajuja ukkosmyrskyjä ja joka kevät tasangoilla esiintyy tornadoita. Yleisimmin ja rajuimmin niitä esiintyy niin sanotun Tornado Alleyn alueella, joka kattaa lännen itäiset osat.


title: Länsi-Yhdysvallat

text: Maatalous vaihtelee riippuen sademäärästä, keinokastelusta, maaperästä, korkeudesta ja lämpötilavaihteiluista. Yleensä kuivilla alueilla suositaan karjojen laiduntamista, enimmäkseen lihakarjan. Vehnävyöhyke ulottuu Texasista Pohjois- ja Etelä-Dakotaan, ja siellä tuotetaan suurin osa Yhdysvaltojen vehnästä ja soijapavuista. Niitä viedään myös ulkomaille. Lounaassa keinokastelu mahdollistaa hedelmien, pähkinöiden, vihannesten, sekä vehnän, heinän ja kukkien suuren kasvattamisen. Texasissa kasvatetaan pääasiassa karjaa ja lampaita, ja se on myös maan suurin puuvillan tuottaja. Kalifornia ja Arizona ovat sitrushedelmien päätuottajia, tosin kasvavat metropolialueet vievät viljelyalueilta maata.


title: Omenabanaani

text: Omenabanaani on banaanien sukuun kuuluva risteymälajikeryhmä "Musa acuminata × balbisiana" (AAB-ryhmä) ’Silk’. Omenabanaanin hedelmä on kuin lyhyt pullea banaani. Omenabanaani on maultaan makeampi ja lähempänä omenan makua kuin muut banaanit. Kun omenabanaani on kypsä, kuori muuttaa väriään huomattavasti tummemmaksi kuin tyypillinen banaani, joskus jopa täysin mustaksi.


title: Yağmur Sarıgül

text: Yağmur Sarıgül (s. 26. elokuuta 1979 Antalya) on turkkilaisen maNga-yhtyeen kitaristi. maNga tuli toiseksi vuoden 2010 Eurovision laulukilpailussa 170 pisteellä.


title: Robert Koren

text: Robert Koren (s. 20. syyskuuta 1980 Radlje ob Dravi, Jugoslavia) on slovenialainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Hull Cityä ja on Slovenian maajoukkueen kapteeni.


title: Robert Koren

text: Koren pelasi kotimaassaan Dravogradissa ja Celjessä ennen siirtymistä norjalaiseen Lillestrømiin vuonna 2004. Korenista tuli Norjan liigan arvostetuimpia pelaajia ja monet pitivät häntä sarjan parhaana ulkomaalaisena. Hän oli puolustava pelintekijä Lillestrømissä ja hänestä oli kiinnostunut englantilaiset Leeds United ja Manchester City.


title: Robert Koren

text: Tammikuussa 2007 Koren siirtyi Mestaruussarjassa pelaavaan West Bromwich Albioniin kolmen vuoden sopimuksella, jossa oli optio neljännestä vuodesta. Koren vakiinnutti paikkansa avauskokoonpanossa nopeati. Heinäkuussa 2007 Koren loukkaantui joukkueen harjoituksissa ja missasi kauden alun. Hän kirjoitti syyskuussa kahden vuoden jatkosopimuksen, josta jälkimmäinen oli optio.


title: Robert Koren

text: Joukkue nousi Valioliigaan kaudeksi 2008–2009. Koren teki avausmaalinsa Valioliigassa Middlesbroughia vastaan, kun hän viimeisteli kaksi maalia tammikuussa 2009. Hän pelasi kaudella kenttäpelaajista eniten, mutta joukkue putosi Mestaruussarjaan. Seuraavalla kaudella Koren oli joukkueensa avainpelaajia sen noustessa takaisin Valioliigaan. Tästä huolimatta West Bromwich ei käyttänyt optiotaan jatkaa Korenin sopimusta.


title: Robert Koren

text: Koren on pelannut 45 A-maaottelua Slovenian paidassa, joissa hän on tehnyt viisi maalia. Koren on pelannut myös maan nuorisomaajoukkueissa. Koren on ollut Slovenian kapteeni vuoden 2010 MM-karsinnoista lähtien. Slovenia pääsi lopulta MM-kilpailuihin, kun se voitti Venäjän 2–1. Turnauksessa joukkueen kapteenina toimiva Koren teki Slovenian voittomaalin alkusarjan ottelussa Algeriaa vastaan. Voitto oli maan historian ensimmäinen MM-tasolla.


title: Robert Koren

text: Koren on naimisissa ja hänellä on kaksi poikaa, Nal ja Tian.


title: Michel Decastel

text: Michel Decastel (s. 22. lokakuuta 1955 Geneve) on sveitsiläinen jalkapallovalmentaja ja entinen keskikenttäpelaaja. Lokakuusta 2015 lähtien hän on toiminut Neuchâtel Xamaxin päävalmentajana.


title: Michel Decastel

text: Hän edusti aktiiviurallaan kotimaassaan Neuchâtel Xamaxia ja Servettea, ja Ranskassa Strasbourgia.


title: Michel Decastel

text: Valmentamisen Decastel aloitti kaudella 1990–1991 Colombierissa, joka pelasi sveitsin alasarjassa. Neljän vuoden jälkeen hänet palkattiin kaudeksi 1994–1995 Sveitsin toiseksi korkeimmalla sarjatasolla pelanneen Yverdonin valmentajaksi. Heti kauden päätyttyä matka jatkui pääsarjassa pelanneeseen Sioniin, jonka hän johdatti kauden 1995–1996 päätteeksi Sveitsin cupin mestariksi. Pesti jäi mestaruudesta huolimatta yhden kauden mittaiseksi ja Decastel siirtyi SR Delémontin valmentajaksi kaudella 1996–1997. Hän toimi joukkueen valmentajana aina vuoteen 1999 asti.


title: Michel Decastel

text: Kesällä 1999 Decastel siirtyi ensimmäistä kertaa valmentamaan ulkomaille ja oli norsunluurannikkolaisen ASEC Mimosasin valmentajana vuosina 1999–2001. Tuona aikana hän saavutti kahdesti Norsunluurannikon mestaruuden ja valmensi joukkueensa Afrikan Mestarien liigan lohkovaiheeseen kaudella 2001.


title: Michel Decastel

text: Decastel siirtyi Mimosasista Tunisiaan kesällä 2001 Espérancen valmentajaksi ja saavutti heti ensimmäisellä kaudellaan tulosta voittamalla Tunisian mestaruuden. Hän jatkoi myös kauden 2002–2003 Espérancen valmentajana, mutta sai kesken kauden potkut.


title: Michel Decastel

text: Kaudeksi 2003–2004 Decastel palkattiin Wydad Casablancan valmentajaksi, jossa vaadittua menestystä ei tullut. Joukkue sijoittui Marokon pääsarjassa neljänneksi ja tuli toiseksi Marokon cupissa hävittyään loppuottelun.


title: Michel Decastel

text: Kesällä 2004 Decastel palasi takaisin Tunisiaan tällä kertaa CS Sfaxienin valmentajaksi. Hän toimi joukkueen valmentajana kahden kauden ajan ja saavutti ensimmäisellä kaudellaan Tunisian mestaruuden. Decastel jätti seuran ja siirtyi Qatariin Al Ahli Doha valmentajaksi, josta hänet palkattiin takaisin CS Sfaxienin valmentajaksi kesken kauden 2006–2007. Decastel onnistui johdattamaan joukkueen Afrikan Confederation Cupin voittoon kaadettuaan loppuottelussa sudanilaisen Al-Merreikhin yhteismaalein 5–2. Hän sai jatkaa vielä kaudella 2007–2008, mutta erotettiin tehtävästään kesken kauden. Seuraavalla kaudella Decastel palkattiin ES Sahelin valmentajaksi, mutta kohtalo oli edellisen seuran tavoin. Potkujen myötä hän valmensi hetken aikaa egyptiläistä Zamalekia ennen siirtymistään arabiemiirikuntalaisen Al Dhafran päävalmentajaksi.


title: Michel Decastel

text: Heinäkuussa 2011 Decastel siirtyi marokkolaisen Wydad Casablancan päävalmentajaksi. Joukkue pelasi marraskuussa 2011 Afrikan Mestarien liigan loppuottelussa Espérancea vastaan, jolle se hävisi yhteismaalein 1–0. Decastel sai potkut tammikuun alussa 2012. Vain pari päivää myöhemmin hänestä tuli Espérance Sportive de Tunis'n päävalmentaja. Decastelin joukkue aloitti vahvasti pelinsä Tunisian pääsarjassa, jossa se muun muassa voitti ES Zarzisin maalein 5–0. Sen sijaan 25. helmikuuta 2012 pelattun CAF Super Cupin mestaruuden joukkue hävisi Maghreb Fèsille rangaistuspotkujen jälkeen. Decastelin pesti päättyi yllättäen potkuihin toukokuun lopussa, kun joukkue kärsi ensimmäisen tappionsa sveitsiläisen alaisuudessa.


title: Michel Decastel

text: Syyskuussa 2012 Decastelista tuli FC Sionin päävalmentaja. Hän sai kuitenkin potkut jo lokakuussa. Toukokuussa 2013 hän palasi jälleen seuran peräsimeen. Kesäkuussa Sionin seurajohtaja Christian Constantin ilmoitti, että Decastel jatkaa päävalmentajana kaudella 2013/14. Kausi alkoi kuitenkin Sionilta kehnosti ja lopulta Decastel sai lokakuussa 2013 potkut seuran majaillessa liigan toiseksi viimeisenä.


title: Michel Decastel

text: Lokakuun lopulla 2015 Decastel palasi valmennustehtäviin Sveitsin Challenge Leaguessa pelanneen Neuchâtel Xamaxin peräsimessä.


title: John Ralston Saul

text: John Ralston Saul (s. 19. heinäkuuta 1947 Ottawa, Kanada) on kanadalainen kirjailija, joka toimi kansainvälisen sananvapausjärjestön PEN:n puheenjohtajana 2009–2015. Saulin alkujaan ranskaksi ilmestynyt esikoisteos "The Birds of Prey" on ollut kansainvälinen menestysteos.


title: John Ralston Saul

text: Saul vieraili Suomessa toukokuussa 2010.


title: Diego Pozo

text: Diego Raúl Pozo (s. 16. helmikuuta 1978 Mendoza, Argentiina) on argentiinalainen jalkapallomaalivahti. Hän edustaa tällä hetkellä Argentiinan pääsarjassa pelaavaa Colónia.


title: Diego Pozo

text: Pozo aloitti ammattilaisuransa vuonna 1995 Godoy Cruzista, jonka jälkeen hän on edustanut Huracánia, Talleresia ja Institutoa ennen siirtymistään vuonna 2008 Colóniin.


title: Diego Pozo

text: Pozo teki ensiesiintymisensä Argentiinan maajoukkueessa 20. toukokuuta 2009 ystävyysottelussa Panamaa vastaan. Joukkue otteluun oli koottu kotimaan pääsarjasta. Maajoukkueenpäävalmentaja Diego Maradona valitsi hänet 23-henkiseen miehistöön vuoden 2010 MM-kilpailuihin.


title: We Love Helsinki

text: We Love Helsinki järjestää vanhan ajan iskelmätansseja, kaupunkifestivaalia ja muita kaupunkitapahtumia.


title: We Love Helsinki

text:
We Love Helsingin tapahtumat ovat usein yllätyksellisiä ja ne käyttävät kaupunkitilaa uudella tavalla. Tapahtumien tunnelma on avoin ja innostunut, eikä niissä ole yleensä esiintyjiä, vaan ne perustuvat yhdessä tekemiseen ja luovat yhteisöllisyyttä osallistujien välille. Hyvin usein ne ovat erilaisia flash mobeja
tai tempauksia, joissa tapahtuu jotain poikkeuksellista. We Love Helsingin filosofiaan kuuluu ottaa kaupunki haltuun ja aktiivisesti muokata siitä kaupunkilaisten olohuone, jossa syntyy kohtaamisia ja vuorovaikutusta ihmisten välillä.


title: We Love Helsinki

text: Iskelmätanssien ohella We Love Helsingin kehittelemiä tapahtumakonsepteja ovat muun muassa Soiva Kortteli, Kuorokäytävä, Katutaidekierros, Pyöräpäivä, Yhteislaulukaraoke, Lasten Kaupunki ja Art Battle.


title: We Love Helsinki

text: We Love Helsingin perustaja ja toiminnanjohtaja on toimittaja ja valokuvaaja Timo Santala, joka on ollut mukana aloittamassa myös Ravintolapäivää.


title: We Love Helsinki

text: We Love Helsinki on palkittu Helsingin kaupungin kulttuuri- ja kirjastolautakunnan myöntämällä Helsingin kulttuuriteko 2010 -palkinnolla.


title: We Love Helsinki

text: We Love Helsingin tansseissa juhlitaan ja tanssitaan suomalaisen kultakauden iskelmän tahtiin. Musiikkina soivat vanhat suomalaiset valssit, tangot, humpat, jenkat ja polkat, sekä foxtrot, jazz, swing, twist, rock'n'roll, pop, folk, rock, soul ja disco 1930-80-luvuilta. Juhlavieraat pukeutuvat vanhan ajan tyyliin huolitellusti.


title: We Love Helsinki

text: Heti ensimmäisestä kerrasta valtavan suositut We Love Helsinki -tanssit ovat olleet aloittamassa iskelmäbuumia Helsingissä ja osaltaan niiden ansiosta vanha suomalainen musiikki soi nykyään entistä enemmän radiossa, klubeilla, baareissa, kahviloissa ja brunsseilla. We Love Helsingin -iskelmätanssit ovat myös läpilyöneet kaupungin paritanssikulttuurin uuden kukoistukseen ja edesauttaneet lukemattomien helsinkiläisten parinmuodostusta ja rakkauselämää.


title: We Love Helsinki

text: Ensimmäiset We Love Helsinki -tanssit järjestettiin Juhannuksena 2008 Kuudennella Linjalla ja vuosien varrella järjestetty Korjaamolla, Tavastialla, Kaivohuoneella, Valkoisessa Salissa ja Redrumissa ja YK:lla. Juhannustanssien ohella suosituimpia ovat olleet perinteiset Vapputanssit ja Uuden Vuoden Tanssit.


title: We Love Helsinki

text: We Love Helsingin iskelmätansseja järjestää ja isännöi Timo Santala. Vierailevina levylasseina tansseissa ovat vuosien varrella olleet Juuso Koponen, Olli Sirén, Mikko Mattlar, Susanna Tikkanen, Vesa Yli-Pelkonen, Sampsa Vilhunen, Timo Wright, Antti Suniala, Virpi Kurki, Jon Thureson, Klaus Elfving, Ikke "Lord Fatty" Ikäläinen, Tipa Tuominen, Ville Vedenpää, Aleksi Jalava, Mikko "Vilunki" Viljakainen, Johanna "Yona" Louhivuori, Janne Masalin, Hermanni Peltola, Lasse Liemola, Harri Hertell, Matilda Mela, Aleksi Jyrälä ja Jukka-Pekka Tolvanen.


title: We Love Helsinki

text: We Love Helsinki on vuodesta 2010 järjestänyt myös yhdessä Radio Helsingin Iskelmäiltama -ohjelman kanssa MBarin terassilla kesäklubia nimellä Iskelmäkesä. Kesällä 2011 klubi vakiinnutti paikkansa joka maanantaisena tapahtumana, jossa loppuillasta meno yltyy riehakkaaksi ja yleisö tanssii pöydillä.


title: We Love Helsinki

text: We Love Helsingin osallistumisesta Flow-festivaaleille on muodostunut jokavuotinen perinne. We Love Helsinki on isännöinyt takapihan lavaa festivaalin päätöspäivänä sunnuntaina vuodesta 2009 lähtien.


title: We Love Helsinki

text: We Love Helsingin vuoden päätapahtuma on yllätyksellinen kaupunkifestivaali, joka ottaa kaupunkitilaa haltuun ja rohkaisee ihmisiä rakastamaan kotikaupunkiaan. Festivaali ei perustu esiintyjiin, vaan ihmiset luovat itse tapahtuman ja sen tunnelman osallistumisen ja yhdessä tekemisen kautta.


title: We Love Helsinki

text: Kaupunkifestivaalia johtaa ja tuottaa Timo Santala. Apulaistuottajina ovat toimineet vuonna 2011 Ilona Halme ja Kirsi Ylimutka sekä vuonna 2009 Anna Vanninen ja Katja Santala. Festivaali on iltaklubeja lukuun ottamatta kaikille avoin, ikärajaton ja maksuton. Ensimmäinen festivaali järjestettiin heinäkuussa 2008 ja se on muuttanut muotoaan ja sisältöään joka vuosi.


title: We Love Helsinki

text: Kesän 2011 kaupunkifestivaali kasvoi kymmenenpäiväiseksi. Festivaalin avasi Helsingissä jättimäinen n. 300 hengen yhteislaulukaraoke. Pyöräpäivänä festivaalivieraat kokoontuivat Kalasatamaan korjaamaan ja tuunaamaan polkupyöriä ja viettämään pyöräbrunssia. Pyöräpäivä päättyi noin 400 hengen yhteisajeluun läpi kaupungin ja bike-in-elokuvanäytökseen Ihana-kahvilassa. Katutaidekierros kokosi kuvittajat, graafiset suunnittelijat ja taiteilijat muuntamaan yhdessä osallistujien kanssa sähkökaapit, lyhtypylväät, tolpat ja muut pömpelit eläviksi olennoiksi värillisen kontaktimuovin, teippien ja tarrojen avulla. Festivaalin erikoisuutena oli luokkaretki Turkuun, jossa järjesttiin mm. Föritanssit aurajoen ylittävällä jokilautalla.


title: We Love Helsinki

text: Kesän 2010 festivaali laajeni kuusipäiväiseksi ja sen ohjelma oli yllätys. Seuraavan päivän ohjelma paljastui aina edellisena iltana We Love Helsingin facebook-sivuilla. Festivaalin avajaistapahtumassa piirrettiin katuliiduilla Lasipalatsin aukio täyteen rakkaudentunnustuksia Helsingille ja yritettiin leikkimielistä letkajenkan maailmanennätystä. Viikon aikana ohjelmaan kuului myös karaokepyörä Karaokekunkun tähdittämä pyöräajelu parempien pyöräteiden puolesta, kaupunkihippaa Stockmannilla, vesisota Hietaniemen uimarannalla sekä lasten ja aikuisten yhteiset naamiaiset Skidit-festivaalien yhteydessä. Festivaali huipentui iskelmätansseihin Kaivohuoneella.


title: We Love Helsinki

text: Kesän 2009 kolmipäiväisen kaupunkifestivaalin päätapahtuma järjestettiin Kaikukadun sisäpihalla ja Kuudennella Linjalla. Ohjelmaan kuului musiikkia, poetry slam -sessiot, stand up -komiikkaa, sirkus-workshop, capoeiraa, parkour-workshop, tanssitunteja, footbag-jamit, fillarikorjaamo, saumuriralli, levykirppis, sneakerkirppis, sarjakuvakirppis ja vintagevaatekirppis. Festivaalin erikoisuutena oli We Love Helsinki Art Battle, jossa helsinkiläiset nykytaiteilijat ja graffitimaalarit maalasivat yleisön edessä jättimäiset teokset, jotka huutokaupattiin Suomen Amnesty:n hyväksi myöhemmin Kiasman URB-festivaaleilla.


title: We Love Helsinki

text: Kesän 2008 kaupunkifestivaalin päätapahtuma oli 10-tuntinen DJ-piknik aurinkoisessa Alppipuistossa, jossa soitti yhteensä 20 helsinkiläistä DJtä. Musiikkiin painottuneen kolmipäiväisen festivaalin Kuudennella Linjalla ja Redrumissa järjestetyillä iltaklubeilla esiintyi useita kansainvälisiä tiskijukkia.


title: We Love Helsinki

text: Syksyllä 2011 yhteistyössä Radio Helsingin kanssa toteutettu Soiva Kortteli oli musiikillinen kokeilu, johon kuka tahansa pystyi ilmoittautumaan mukaan musiikin esittäjäksi. Yhteensä 50 erilaista artistia tai ryhmää tarjosi musiikillisen näyttelyn Helsingin keskustan Torikortteleissa, jossa yleisö kiersi näyttelykartan avulla valiten hetkeen ja tunnelmaan parhaiten sopivat esiintyjät. Musiikkia esitettiin poikkeuksellisissa ympäristöissä: esimerkiksi tyttöbändi Pintandwefall esiintyi kaupunginjohtajan virka-asunnon sisäpihalla, täysimittainen orkesteri Helsinginkadun Filharmoonikot kaupungintalon juhlasalissa ja improvisaatio-kaksikko Safari Kino Engelin elokuvasalissa.


title: We Love Helsinki

text: Kesällä 2011 toteutetussa Kuorokäytävässä laulajat muodostivat Sofiankadulle laulavan käytävän, jonka läpi yleisö käveli valikoiden itse mitä osaa kuorosta halusi kuulla. Yleisöstä pystyi myös koska tahansa hyppäämään mukaan kuoroon laulamaan. Kuoroa ohjasi Koiton Laulun johtaja Reijo Aittakumpu, joka myös sävelsi Kuorokäytävässä kantaesitetyn, varta vasten tapahtumaa varten sävelletyn Hymnin Helsingille. Hymnin sanat oli poimittu soul-man Super Jannelta, kaupunginjohtaja Jussi Pajuselta, runoilija L Onervalta, laulaja Pinkiltä ja aikakauslehti Monoclesta.


title: We Love Helsinki

text: Helsinki-päivänä 2011 järjestetyssä Lasten Kaupungissa kaupunkisuunnittelu heitti häränpyllyä ja lapset kokoontuivat yhdessä aikuisten kanssa rakentamaan unelmiensa kaupunkia rakennuspalikoista, legoista ja muovailuvahasta.


title: We Love Helsinki

text: Kaupungin rakennuksessa avustivat kaupunkisuunnittelijat, kaupunginvaltuutetut, arkkitehdit, taiteilijat ja kaupunkisuunnitteluaktiivit.


title: We Love Helsinki

text: Vuoden 2011 Flash-Mob -katubileissä kokoonnuttiin Senaatintorille tanssimaan samba-baterian tahdissa ja osallistujat pystyivät värikoodien avulla kontroloimaan rumpuryhmän soittoa.


title: We Love Helsinki

text: We Love Helsinki ylläpiti yhteisöllisesti toimitettua ja tehtyä blogia syyskuusta 2008 elokuuhun 2010. Vapaaehtoispohjalta ilman rahoitusta toimiva blogi kertoi vapaasti uusista ja mielenkiintoisista paikoista, tapahtumista, ihmisistä ja ilmiöistä.


title: We Love Helsinki

text: Blogin tekijäryhmä rakentui ensin kaveriporukan varaan, mutta siihen liittyi ajan myötä lisää yhteisöllisen median tekemisestä kiinnostuneita. Monet blogin kirjoittajista ja kuvaajista tekivät töitä media- ja kulttuurialoilla tai ovat sittemmin päätyneet niiden pariin.


title: We Love Helsinki

text: Vuoden 2008 alusta elokuuhun 2009 päätoimittajana toimi Timo Santala ja toimitussihteerinä Veera Moll. Elokuusta 2009 elokuuhun 2010 päätoimittajana toimi Anna Vanninen ja toimitussihteerinä Mirja Hämäläinen. Kesällä 2009 blogille muodostettiin myös oma kuvatoimitus, jossa vastaavana kuvatoimittajana toimi Heli Blåfield vuoden 2009 loppuun asti ja sen jälkeen vastuun jakoivat Marina Ekroos, Tuomas Sarparanta ja Heidi Valkola.


title: We Love Helsinki

text: Blogin tekeminen ja päivittäminen lopetettiin elokuussa 2010.


title: We Love Helsinki

text: ”We Love Helsinki luo yhteisöllisyyttä ja ottaa kaupungin haltuun. Kaupunkifestivaalit ja vanhan ajan iskelmätanssit ovat saaneet helsinkiläisiltä innostuneen vastaanoton ja tarjonneet uudenlaisen tavan kokea kaupunki.” – Kulttuuriteko 2010 palkinnon myöntäneen Helsingin kaupungin kulttuuri- ja kirjastolautakunnan puheenjohtaja, kansanedustaja Johanna Sumuvuori 18.1.2011


title: We Love Helsinki

text: "We Love Helsinki -ryhmä palkittiin kaupunkitapahtumistaan." – Helsingin Sanomat 18.1.2011


title: We Love Helsinki

text: ”Nostalgisista iskelmäjuhlista on tullut kaupungin yllätystrendi.” – Helsingin Sanomat


title: We Love Helsinki

text: ”Vanha kunnon iskelmä elää nosteessa pääkaupungin trendipiireissä. Tyylitietoiset nuoret aikuiset ovat sankoin joukoin löytäneet tiensä kaupunkitansseihin ja iskelmäiltoihin. We Love Helsinki -yhteisön järjestämät tanssit ovat olleet lähes poikkeuksetta loppuunmyytyjä.” MTV3 Uutiset 1.8.2010


title: We Love Helsinki

text: ”Mummohameiden helmat hulmuavat ja kengät kopisevat kun valtava määrä nuoria taittuu tangoon ja valssiin Helsingin yössä. Hiki virtaa, musiikki soi kovalla ja jokaisen kappaleen kohdalla joku huutaa: ”Oi tää on ihana biisi, tanssimaan!” – Taloussanomat 17.12.2010


title: We Love Helsinki

text: ”Tavastia on täyttynyt kellohameisiin pukeutuneista tytöistä, jotka tanssivat keskenään ja vilkuilevat vastakkaisen sukupuolen edustajia.” – Metro Live 11.11.2010


title: We Love Helsinki

text: ”Puhtaasti hyvän tunnelman puolesta parhaat kemut löytyivät takapihalta, jossa We Love Helsingin mahtavat tiskijukat riemastuttivat ihmisiä mitä hilpeimmillä suomalaisilla käännösiskelmillä.” – Helsingin Sanomat 16.8.2010


title: We Love Helsinki

text: "Sunnuntaina alkuillasta Flow'n tanssibileet olivat takapihalla, We Love Helsingin suomidiskossa. Pelkkä riemu, joka näkyi ihmisten kasvoilla, kun he tunnistivat käännöshitin tai ilahtuivat sen koomisesta suomalaisesta versiosta, nosti tunnelmaa enemmän kuin mikään Aloe Blaccin tähtivieraiden biisivalinta viereisessä Black Tentissä. We Love Helsingin ja Wahoon tiskijukkien valinnat olivat hauskoja, mutta toki muutakin: ne edustivat suomalaista rare groovea, useimmilta ohi mennyttä suomenkielistä, Suomessa tehtyä discoa, tanssipoppia ja funkia. Ja muutakin: kun suomiversio Onnen päivien tunnarista pyörähti käyntiin, levisi koko takapihan läpi onnellinen, iloinen hymy." – Helsingin Sanomat 12.8.2011


title: We Love Helsinki

text: "Festivaalin tarkoituksena on innostaa ihmiset ottamaan kaupunki omakseen ja kokeilemaan yhdessä kaupunkitilan rajoja. Kaupunki on meidän ja me yhdessä teemme sen." – Helsingin Sanomat 25.7.2011


title: We Love Helsinki

text: ”De tvåtusen euro som Helsingfors stad beviljat festarrangören Timo Santala har inte gett så tokig avkastning. Under fem dagar kan Helsingfors njuta av en festival som blandar vattenkrig, cykelturer och letkajenka till en enda stor kärleksförklaring.” – Hufvudstadsbladet 24.7.2010 (sivut 18-19)


title: We Love Helsinki

text: "We Love Helsinki -yhteisön järjestämän kaupunkifestivaalin ensimmäisenä päivänä Lasipalatsin aukiolla Helsingissä teemana oli rakkaus ja letkajenkka." – Helsingin Sanomat 21.7.2010


title: We Love Helsinki

text: ”Lasipalatsinaukiolla Helsingin ydinkeskustassa tanssittiin riemukkaasti.” – Ilta-Sanomat 20.7.2010


title: We Love Helsinki

text: "Yhdessä harmaata arkea vastaan." – Helsingin Sanomat 31.7.2009


title: We Love Helsinki

text: ”We Love Helsinki -festivaali haluaa vuorovaikutusta ihmisten välille.” – Helsingin Sanomat 31.7.2009


title: We Love Helsinki

text: ”Helsingin-rakastajat paistattalivat puistobileissä. Kaupunkifestivaali huipentui DJ-piknikkiin.” – Helsingin Sanomat 28.7.2008


title: We Love Helsinki

text: "Kaupunki elää taas hetken enemmän" – Helsingin Sanomat 25.9.2011


title: We Love Helsinki

text: "Kuorokäytävä kokeilee yhdessä laulamisen rajoja." – YLE 17.8.2011


title: We Love Helsinki

text: "Entäs jos kuoro ei esiintyisikään lavalta, vaan muodostaisi käytävän, jonka läpi yleisö voisi kävellä? Ja entä jos kuka tahansa pystyisi hyppäämään yleisöstä kuoron mukaan laulamaan? Ja entäs jos se kuorokäytävä täyttäisi kokonaisen kadun? We Love Helsinki -festivaali lähestyy Kuorojen Kierroksen avajaiskonsertin jälkeen kuorolaulua aivan uudella tavalla ja muodostaa Sofiankadun mittaisen kuorokäytävän, jonka käsittelyssä saa kantaesityksensä varta vasten tapahtumaa varten sävelletty Hymni Helsingille." – MTV3 11.8.2011


title: We Love Helsinki

text: "Sofiankatu täyttyi laulavista kaupunkilaisista, kun noin 2000 ihmistä käveli kadulla edes takaisin kuorokäytävän läpi. Laulajia kuorokäytävässä oli arviolta 400." – Helsingin Sanomat 18.8.2011


title: We Love Helsinki

text: "Sofiankadulla hoilattiin ylistystä Helsingille. Väkeä kävelee Kuorokäytävän keskellä tungokseksi asti." – Helsingin Sanomat 19.8.2011


title: We Love Helsinki

text: "We Love Helsinki -yhteisö järjesti Helsinki-päivän kunniaksi lapsille mahdollisuuden rakentaa itsensä näköisen kaupungin. Tulos on vihreä ja hauska. Tuomiokirkon katolle ilmestyi puutarha, jäätelöpatsaita, mörköpuisto, uimarantoja ja kilometrin korkuinen näköalahissi." – Helsingin Sanomat 13.6.2011


title: Pandora (pelikonsoli)

text: Pandora on käsissä pidettävä pelikonsoli eli niin kutsuttu käsikonsoli. Se on kehittänyt OpenPandora, joka koostuu GP32 ja GP2X -käsikonsolien entisistä levittäjistä ja niiden yhteisöjen jäsenistä. Konsolin idea on olla vapaa peli- ja ohjelmistoalusta ja sille saa kehittää ohjelmia sekä pelejä kuka tahansa.


title: Pandora (pelikonsoli)

text: Julkistusvaiheessa Pandoran kehittäjät sanoivat laitteen olevan tehokkain olemassa oleva käsikonsoli. Pandorassa on useita ominaisuuksia joita käsikonsoleissa ei aikaisemmin ole ollut, mikä tekee siitä ultrakannettavan ja käsikonsolin välimuodon. Pandoran toimitus asiakkaille alkoi 21.5.2010.


title: Pandora (pelikonsoli)

text: Pandora on suunniteltu käsikonsoliksi jossa on kämmentietokoneen ominaisuuksia, mutta sitä voi myös käyttää vähävirtaisena Linux-työpöytänä. Laitteessa on asennettuna Ångström-linuxiin pohjautuva Linux-käyttöjärjestelmä. Pandoraan on mahdollista asentaa muita Linux-jakelupaketteja kuten Ubuntu tai Gentoo.


title: Pandora (pelikonsoli)

text: Yksi Pandoran tarkoitetuista käyttötavoista on harrastajien tekemien pelien pelaaminen ja vanhempien tietokonejärjestelmien sekä pelikonsolien emulointi, jonka Texas Instrumentsin OMAP 3530:n resurssien tehokas käyttö mahdollistaa. Pandoralle on jo kehitetty toimivia Sega Dreamcast-, PlayStation-, Nintendo 64-, Amiga-, Super Nintendo Entertainment System-, Atari Jaguar- ja Sega Mega Drive-emulaattoreita. Pandoran kehittäjien mielestä laitteella on potentiaalia emuloida kaikkia Dreamcastia vanhempia pelikonsoleita.


title: Pandora (pelikonsoli)

text: Toinen laitteen käyttötarkoitus on toimia kannettavana mediasoittimena 64 gigabitin enimmäistallennuskapasiteetilla kahden SDHC-korttipaikan avulla.


title: Pandora (pelikonsoli)

text: Pandora käyttää vapaasti saatavilla olevia standardikirjastoja kuten OpenGL ES- ja SDL-kirjastoja, mikä suo kaikille halukkaille mahdollisuuden kehittää ohjelmia laitteelle. Useat kehittäjät GP2x-yhteisöstä ovat julkisesti ilmoittaneet tulevansa kehittämään sovelluksia uudelle järjestelmälle.


title: Pandora (pelikonsoli)

text: Julkaisuvaiheessa Pandora pystyy asentamaan ARM:lle tehtyjä Debian-paketteja APT:tä käyttäen.


title: Pandora (pelikonsoli)

text: Pandora-ohjelmia ladataan sekä Pandora Apps-sivustolle että Pandora File Archive-sivustolle. Pandora File Archive oli sivustoista ensimmäinen ja sitä ylläpitää Michael Mrozek. Pandora Appsin loi Craig Rothwell vuoden 2010 toukokuussa. Sivusto on suunniteltu katseltavaksi Pandoran näytön pienellä resoluutiolla ja toisin kuin Pandora File Archive, Pandora Apps sallii kehittäjien veloittaa ohjelmistaan.


title: Vesa Varonen

text: Vesa Varonen (s. 1. joulukuuta 1967 Tohmajärvi, Suomi) on entinen suomalainen pesäpalloilija ja nykyinen pelinjohtaja. Varonen toimii kaudella 2010 Kiteen Pallon pelinjohtajana.


title: Vesa Varonen

text: Varonen on toiminut pelinjohtajana kuusi kautta. Ennen kautta 2010 Varonen johti peliä edellisen kerran kaudella 2008, jolloin hänet korvasi kesken kauden Raimo Bragge, jonka tilalle Varonen palasi kaudeksi 2010.


title: Vesa Varonen

text: Pelaajaurallaan Varonen on pelannut yli 450 Superpesiksen ottelua ja voittanut kuusi mitalia, joista kaksi kultaisia.


title: Newark (täsmennyssivu)

text: Newark voi tarkoittaa muun muassa seuraavia:


title: Työpaikkahakemus

text: Työpaikkahakemus on työnantajalle tarkoitettu kokoelma työnhakijaa kuvaavia dokumentteja. Se koostuu tavallisesti hakemuskirjeestä ja ansioluettelosta. Työhakemukseen laitetaan vain pyydettäessä mukaan työ- ja koulutodistukset sekä muut vastaavat paperit. Työhakemuksen suositeltu pituus on kolme sivua, josta CV vie kaksi.


title: Työpaikkahakemus

text: Työhakemuksen perusteella yleensä valitaan ne henkilöt, jotka edes pääsevät työhaastatteluun. Työhakemuksella työnhakija yrittää siis myydä itsensä hakemaansa yritykseen. Ansioluettelon tehtäväksi jää vain antaa työnantajalle tarkempaa tietoa hakijasta.


title: Työpaikkahakemus

text: Työnantajat antavat arvoa koulutukselle, mutta usein käytännön työkokemus alalta nousee työhakemuksissa arvostetummaksi.


title: Työpaikkahakemus

text: Monet yritykset mahdollistavat avointen työpaikkahakemusten jättämisen myös rekrytoinnin ulkopuolella. Tällöin hakijan jättämä hakemus säilyy yrityksessä tietyn ajan ja hakijaan voidaan ottaa yhteyttä, mikäli sopiva työpaikka löytyy.


title: Työpaikkahakemus

text: Sähköinen työhakemus on aivan samanlainen kuin paperinenkin. Sen etuna on helppo ja nopea lähettäminen, mutta haittana helppo katoaminen. Sähköisestä työhakemuksesta työnantaja pääsee helpommin eroon kuin paperisesta, joka täytyy hävittää. Työn hakijat ovat tosin valittaneet, että he eivät usein saa yrityksiltä minkäänlaista vastausta sähköisiin hakemuksiinsa.


title: Marjukka Havumäki

text: Marjukka Havumäki on toimittaja ja Yleisradion uutistenlukija.


title: Marjukka Havumäki

text: Hänet tunnetaan myös kehitysvammaisten oikeuksien puolustajana. Havumäki on muun muassa toiminut asuntojen hankkimiseksi vammaisille ja tiedon lisäämiseksi heidän arjestaan ja elämästään. Marjukka Havumäen esikoinen Kalle Havumäki, jolla on Williamsin oireyhtymä, on tullut tunnetuksi Resisposse-yhtyeen rap-solistina. Marjukka Havumäki on toiminut myös itsenäisyyspäivän juhlavastaanoton selostajana useampana vuonna.


title: Marjukka Havumäki

text: Havumäki aloitti tv-toimittajan uransa 1980-luvun keskivaiheilla amatöörivoimin tehdyssä Turun ylioppilaskylän Kylä-TV:ssä.


title: Lepel

text: Lepel (, ) on pienehkö kaupunki ja hallintopiirin keskus Vitsebskin alueen keskiosissa Valko-Venäjän pohjoisosissa, linnuntietä 130 kilometriä pääkaupunki Minskin koillispuolella. Vuoden 2009 väestönlaskennan perusteella Lepelin kaupungin asukasluku oli 17 280 ja koko Lepelin piirin 35 367.


title: Lepel

text: Lepelin kaupunki sijaitsee pienen Lepel-järven eteläpuolella; Lepelin piirissä sijaitsee kymmeniä pieniä järviä ja lampia. Berezinan biosfäärialueen toimisto sijaitsee kaupungissa; tämä osaksi Lepelin lounaisosissa sijaitseva suojelualue on rajoituksistaan huolimatta yksi seudun nähtävyyksiä.


title: Lepel

text: Lepelin kaupunki sijaitsee aivan Minskistä pohjoiskoilliseen, Vitsebskiin vievän vievän M3 valtatien länsipuolella; Minskiin on matkaa 156 kilometriä. Muita tärkeitä maanteitä ovat kantatie P15 itäkaakkoon Oršaan (112 km) ja kantatie P46 pohjoiseen Polatskiin (77 km). Lepeliin päättyy Oršan suunnalta saapuva rautatie.Minskin lähiliikenteen junat liikennöivät Oršasta Lepeliin useasti päivittäin.


title: Hopeapeili (lehti)

text:
Hopeapeili oli Yhtyneet Kuvalehdet Oy:n vuosina 1936–1971 kustantama naisten viikkolehti. Sen päätoimittajina toimivat muun muassa Kirsti Lyytikäinen ja Leena Ilmari. Lukijamäärän hupenemisen myötä Hopeapeili sulautettiin "Anna" -lehteen vuonna 1971.
Rautakirjan irtonumeromyynnissä "Hopeapeili" oli kaikista lehdistä vuonna 1943 sijalla 17, vuonna 1953 sijalla 30 ja vuonna 1963 sijalla 22.


title: Hopeapeili (lehti)

text: Vuonna 1979 Yhtyneet Kuvalehdet lanseerasi "Hopeapeilin" uudelleen joka toinen viikko ilmestyvänä naistenlehtenä, esikuvana "Cosmopolitan". Sen päätoimittajaksi kutsuttiin Anu Seppälä, ja lehti ehti nostaa levikkinsä noin 20 000 kappaleeseen muutamassa kuukaudessa, mutta lehti päätettiin kuitenkin lopettaa.


title: Ithaca

text: Ithaca voi tarkoittaa seuraavia:


title: Ariel Garcé

text: Ariel Hernán Garcé (s. 14. heinäkuuta 1979 Tandil, Argentiina) on argentiinalainen jalkapalloilija. Hän edustaa tällä hetkellä Argentiinan pääsarjassa pelaavaa Colónia ja on pelipaikaltaan oikea laita- tai keskuspuolustaja.


title: Ariel Garcé

text: Garcé aloitti uransa River Platesta vuonna 1999. Hän voitti kaksi pääsarjamestaruutta vuosina 2000 ja 2002, ennen kuin siirtyi lainalle Monarcas Moreliaan. Seuraavaksi kaudeksi hän palasi kasvattajaseuraansa ja voitti lopulta kolmannen maan pääsarjamestaruutensa.


title: Ariel Garcé

text: Vuonna 2004 Garcé siirtyi Colóniin, jossa hän pelasi kauden verran. Tämän jälkeen hän edusti vuodet 2005–2007 Olimpoa ja Rosario Centralia, kunnes palasi vuonna 2007 takaisin Colóniin. Olimpo-aikanaan hän sai kuuden kuukauden kilpailukiellon Argentiinan liitolta jäätyään kiinni kokaiinin käytöstä.


title: Ariel Garcé

text: Garcé pelasi vuonna 2003 kaksi ystävyysottelua Argentiinan maajoukkueessa Marcelo Bielsan toimiessa tuolloin päävalmentajana. Kolmannen maaottelun hän sai tililleen ystävyysottelussa Haitia vastaan. 19. toukokuuta 2010 hän kuului päävalmentaja Diego Maradonan valitsemaan 23-henkiseen miehistöön vuoden 2010 MM-kilpailuihin.


title: FK Haugesund

text: FK Haugesund on norjalainen jalkapalloseura Haugesundin kaupungista Rogalandista. Seura on perustettu vuonna 1993 Djerv 1919:n ja SK Haugarin fuusion seurauksena. Haugesund on pelannut pääsarjassa kausilla 1997–1998, 2000 sekä 2010. Vuonna 2007 seura eteni Norjan cupissa loppuotteluun, mutta hävisi Lillestrømille 0–2.


title: Rikkitetrafluoridi

text: Rikkitetrafluoridi (SF) on rikin ja fluorin muodostama epäorgaaninen molekyyliyhdiste. Ainetta käytetään pääasiassa orgaanisessa synteesissä valmistettaessa fluorattuja yhdisteitä.


title: Rikkitetrafluoridi

text:
Rikillä on käytettävissään sidoksien muodostumista varten kuusi valenssielektronia. Rikkitetrafluoridissa rikki on sitoutunut neljällä elektronilla, joten sillä on yksi vapaa elektronipari. VSEPR-teorian perusteella yhdisteen avaruusrakenne on hieman vääristynyt trigonaalinen bipyramidi. Rikkiin sitoutuneista fluoriatomeista kaksi on aksiaalisessa asemassa ja kaksi ekvatoriaalisessa asemassa. Kaasufaasissa sidosten pituudet eroavat toisistaan. Aksiaalisen sidoksen pituus on 1,643 Å eli 164,3 nm ja ekvatoriaalisen sidoksen pituus on 1,542 Å eli 164,2 nm. Huoneenlämpötilassa yhdiste on tasapainossa kahden pseudorotaation kautta syntyvän muodon kanssa. Nestemäisenä molekyylit muodostavat välilleen fluorisiltoja.
Huoneenlämpötilassa rikkitetrafluoridi on tukahduttavan hajuista väritöntä kaasua. Se reagoi useiden yhdisteiden kanssa ja syövyttää myös lasia. Rikkitetrafluoridi reagoi monien yhdisteiden kanssa, voi toimia myös Lewis-happona ja muodostaa komplekseja. Veden kanssa aine reagoi muodostaen vetyfluoridia ja rikkidioksidia.


title: Rikkitetrafluoridi

text: Rikkitetrafluoridia voidaan valmistaa rikkidikloridin, kloorin ja natriumfluoridin välisellä reaktiolla 70–80 °C:n lämpötilassa. Liuottimena toimii asetonitriili.


title: Rikkitetrafluoridi

text: Yhdistettä voidaan valmistaa myös rikkidikloridista ja natriumfluoridista ilman kloorikaasun läsnäoloa. Tällöin reaktio suoritetaan autoklaavissa ja sivutuotteena muodostuu myös dirikkidikloridia.


title: Rikkitetrafluoridi

text: Rikkitetrafluoridia käytetään pääasiassa orgaanisessa synteesissä. Alkoholeista muodostuu fluorattuja hiilivetyjä reagoidessaan rikkitetrafluoridin kanssa toisen kertaluvun substituutioreaktiolla. Myös ketonit reagoivat muodostaen difluorideita. Rikkitetrafluoridin etuna on, että tyydyttymättömät yhdisteet pysyvät sillä fluoratessa tyydyttymättöminä. Yhdisteen käytön ongelmana on rikkitetrafluoridin suuri myrkyllisyys ja reaktioiden tulee tapahtua autoklaavissa suuressa paineessa. Tämän vuoksi sen käyttöä on pyritty korvaamaan kehittämällä vähemmän myrkyllisiä johdannaisia kuten dietyyliaminorikkitrifluoridilla.


title: Rikkitetrafluoridi

text: Rikkitetrafluoridi on myrkyllistä. Yhdisteen hengittäminen aiheuttaa yskää, hengitysvaikeuksia ja huonoa oloa, johon liittyy oksentelua ja pää- ja kurkkukipua. Yhdiste vaikuttaa samalla tavoin kuin fosgeeni. Joutuessaan iholle tai silmiin yhdiste aiheuttaa syövytysvammoja ja paleltuman.


title: Serie A:n kausi 2009–2010

text: Serie A:n kausi 2009–2010 oli järjestyksessään 78. jalkapallon Serie A -kausi. Se alkoi 22. elokuuta 2009 ja päättyi 16. toukokuuta 2010. Internazionale voitti mestaruuden viidennen kerran peräkkäin ja kaikkiaan 18. kerran. Se ratkaisi mestaruuden voitettuaan viimeisellä kierroksella Sienan 1–0.


title: Serie A:n kausi 2009–2010

text: "Lopullinen sarjataulukko 16. toukokuuta 2010"


title: Serie A:n kausi 2009–2010

text: "Lopullinen maalintekijätilasto 16. toukokuuta 2010"


title: Muistoristi

text: Muistoristi on toisen maailmansodan, Suomessa talvi- ja jatko- ja Lapin sodan (1939-1945) aikaisten ponnistusten luoman yhteishengen vaalimiseksi luotu muistomitali.


title: Muistoristi

text: Joukko-osaston muistoristin on oikeutettu saamaan kyseiseen joukko-osastoon kuulunut henkilö. Törkeään sotilaskunniaa loukkaavaan tekoon syyllistynyt henkilö on oikeutettu muistoristiin vain, jos hän teon jälkeen on erittäin ansiokkaasti osallistunut sotatoimiin.


title: Muistoristi

text: Muistoristin myöntää Suomen sotien 1939-1945 muistoristitoimikunta, jona toimii Sotainvalidien Veljesliiton johtokunta. Ennen ristin myöntämistä toimikunta kuulee vähintään kahta kyseisessä joukko-osastossa palvelutta henkilöä tai heidän edustajaansa. Muistoristin mukana annetaan omistuskirja ja toimikunta pitää luetteloa henkilöistä, joille risti on myönnetty.


title: Muistoristi

text: Talvisodan muistoristejä ovat seuraavat eri rintamasuuntien ristit:Jatko- ja Lapin sodan muistoristit ovat armeijakuntien, divisioonien ja eräiden prikaatien ristejä seuraavasti:Talvi- ja jatkosodan yhteisiä muistoristejä ovat:


title: Valokynä

text: Valokynä oli ensimmäinen varsinainen tietokoneiden osoitinlaite (esiasteensa valopistoolin jälkeen, joka kehitettiin 1930-luvulla). Valokynä sisälsi valoherkän anturin ja kynä toimi CRT-monitorin pinnalla. Liikutettaessa valokynää kuvanäytön päällä tietokone pystyi lukemaan valokynän sijainnin sen perusteella millä hetkellä valokynän kohdalla oleva kuvaruudunpiste kirkastui.


title: Valokynä

text: Vuonna 1956 kehitettyyn MIT:n TX-0-tietokoneeseen kuului ensimmäisen kerran valokynä. Valopistooliin verrattuna kynä oli paljon tarkempi, näinpä TX-0:n seuraajalle TX-2:lle tehtiin vuonna 1963 edistyksellinen Sketchpad -niminen CAD-ohjelma, jolla pystyi piirtämään ja muokkaamaan eri kuvioita suoraan näyttöä osoittamalla.


title: Harry Anderson

text: Harry Laverne Anderson (14. lokakuuta 1952 Newport, Rhode Island – 16. huhtikuuta 2018) oli yhdysvaltalainen näyttelijä ja taikuri. Anderson oli katutaikuri ennen näyttelijän uraa. Hänet tunnetaan parhaiten tuomari Harry Stonen roolista vuosina 1984–1992 esitetyssä televisiosarjassa "Night Court". Vuonna 1990 hän pääsi näyttelemään televisioelokuvassa "Stephen Kingin Se" (1990), jonka ohjasi Tommy Lee Wallace. Vuonna 2002 julkaistiin Andersonin ja hänen ystävänsä Pipkin Turkin kirjoittama kirja, ""Games You Can't Lose: A Guide for Suckers"".


title: Ukko Kivistö

text: Uuno Erland (Ukko) Kivistö (sukunimi vuoteen 1908 "Åker" ; 30. maaliskuuta 1891 Helsinki – 8. huhtikuuta 1962 Turku) oli suomalainen kansakoulunopettaja, partiojohtaja ja nuortenkirjailija.


title: Ukko Kivistö

text: Kivistön vanhemmat olivat työnjohtaja Johan Manasse Åker ja Anna Greta Matikka. Hän suoritti keskikoulun 1909 ja valmistui kansakoulunopettajaksi 1924. Kivistö oli Turun NMKY:n nuorisotyön sihteerinä 1918–1926 ja hän toimi kansakoulunopettajana Turussa vuodesta 1926 alkaen. Kivistö oli Turun seurakuntien kirkkovaltuuston jäsenenä 1939–1946 ja Turun ja Porin läänin henkisen huollon johtajana 1940–1944.


title: Ukko Kivistö

text: Kivistö oli mukana NMKY:n nuoriso- ja urheilutoiminnassa sekä partioliikkeessä "Auran Tähtipojat" -lippukunnassa ja "Sinisten Partiopoikien" liitonjohtajana. Hän oli Suomen sinisten partiolaisten johtajana 1931–1934 ja sen jälkeen kunniajohtajana. 1950-luvulla Kivistö osallistui MRA- eli Moral Re-Armament –liikkeen toimintaan ja hän oli mukana niiden turkulaisten vaikuttajien joukossa jotka paheksuivat Turussa 22. lokakuuta 1956 järjestettyä Suomen ensimmäistä rock and roll –konserttia.


title: Jan Kjærstad

text: Jan Kjærstad (s. 6. maaliskuuta 1953 Oslo, Norja) on norjalainen kirjailija.


title: Jan Kjærstad

text: Kjærstadin esikoisteos oli novellikokoelma "Kloden dreier stille rundt", joka ilmestyi 1980. Hän on suorittanut teologisen virkatutkinnon. Vuonna 2001 Kjærstad sai Pohjoismaiden neuvoston kirjallisuuspalkinnon romaanista "Upptäckaren" joka oli tv-kasvo Jonas Wergelandista kertovan trilogian viimeinen osa. "Dagens Nyheterin" kriitikko totesi, että ”"on olemassa hyvä kaunokirjailija, ja hänen nimensä on Jan Kjærstad ja hän on kotoisin Norjasta."”


title: Hilma Honkakangas

text: Hilma Honkakangas (6. heinäkuuta 1881 Evijärvi – 10. lokakuuta 1962 Tuusula) oli suomalainen runoilija.


title: Mathcore

text: Mathcore on rytmisesti monimutkaista ja polyrytmistä metalcorea. Tyylin kehittäjiä ovat muun muassa The Dillinger Escape Plan, Converge ja Botch. Termi mathcore on johdettu samaan tapaan kuin math rock (Shellac, Drive Like Jehu, Slint, The Jesus Lizard). Kaikille math-liitteisille genreille on tyypillistä erikoiset tahtilajit.


title: Vähä-Urtti

text: Vähä-Urtti on yksi Päijänteen pohjoisimmista saarista Jyväskylässä Vuoritsalosta länteen ja Nenäinniemestä etelään. Se on keskellä Poronselkää, ja sen pinta-ala 22,4 hehtaaria. Saaren pohjoispäässä on muutamia kesämökkejä, ja metsä on luonnontilassa. Vähä-Urtti on peruskartassa merkitty ulkoilualueeksi. Siellä on nuotiontekopaikka.


title: Vähä-Urtti

text: Saaren luoteisosan metsäpohja on tyypiltään lehtomaista kangasta ja puustossa ovat vallitsevana koivu ja kuusi. Muualla maapohja on karumpaa, osin kivikkoista ja kalliopohjaista ja vallitsevana tai yksinomaisena puulajina on mänty. Vanhimpien metsäkuvioiden puusto on iältään 130–140-vuotiasta.


title: Toulouse FC (1937)

text: Toulouse FC oli ranskalainen jalkapalloseura Toulousesta. Se toimi vuosina 1937–1967.


title: Toulouse FC (1937)

text: Toulouse Football Club perustettiin 20. maaliskuuta 1937. Seuran tavoitteeksi asetettiin osallistuminen ammattilais- ja amatöörisarjoihin. Seuran tunnusväreiksi valittiin punainen ja valkoinen. Päävalmentajaksi nimettiin Ranskan jalkapallomaajoukkueen entinen valmentaja Pierre Cazals. Seura aloitti pelit suoraan Ranskan II-divisioonassa vuonna 1938. Toulouse FC:n kehitys jatkui voimakkaana läpi 1950-luvun, jolloin seurassa pelasi muun muassa Aulis Rytkönen. Kauden 1952–1953 jälkeen seura onnistui nousemaan Ranskan pääsarjaan, jossa sen suurimmaksi meriitiksi jäi Ranskan cupin voitto vuonna 1957. Toulouse FC pääsi UEFA Cupiin kaudeksi 1966–1967, mutta loukkaantumisten takia putosi heti ensimmäisellä kierroksella ja sarjapelitkin sujuivat huonosti. Taloudellisten ja pelillisten vaikeuksien takia seura putosi takaisin toiselle sarjatasolle. Tämän johdosta seura fuusioitui Red Starin kanssa vuonna 1967. Kolme vuotta myöhemmin perustettiin Toulouse FC.


title: Even Pellerud

text: Even Pellerud (s. 15. heinäkuuta 1953) on norjalainen jalkapallovalmentaja ja entinen pelaaja.


title: Even Pellerud

text: Pellerud edusti pelaajaurallaan Branea, Gruea, Vålerengaa ja Kongsvingeriä. Hän kuului Kongsvingerin menestysjoukkueeseen, joka sijoittui liigassa kolmanneksi kaudella 1986. Kauden jälkeen hän lopetti pelaajauransa ja siirtyi seuran päävalmentajaksi. Hän luotsasi seuran toistamiseen liigakolmoseksi 1987.


title: Even Pellerud

text: Vuonna 1989 Pellerudista tuli Norjan naisten maajoukkueen päävalmentaja. Hän aloitti uransa loisteliaasti johdattamalla Norjan hopealle historian ensimmäisissä MM-kisoissa 1991. Samana vuonna tuli hopeaa myös EM-kisoissa. Pellerud jatkoi menestyksekkäästi maajoukkuevalmentajana voittaen Euroopan mestaruuden 1993 ja sensaatiomaisen maailmanmestaruuden 1995. Pellerud kruunasi uransa naisten maajoukkuevalmentajana olympiapronssiin 1996.


title: Even Pellerud

text: Kaudeksi 1997 hän palasi miesten jalkapallon pariin Lillestrømin päävalmentajana, mutta sai potkut kehnosti sujuneen kauden jälkeen. Vuonna 1999 hän palasi valmennustehtäviin Kanadan naisten maajoukkueen peräsimessä. Hänen johdollaan Kanada sijoittui komeasti neljänneksi MM-kisoissa 2003, mikä on maan paras sijoitus. Pan American Games -turnauksessa Kanada saavutti samana vuonna hopeaa ja 2007 pronssia. Pellerud johdatti Kanadan MM-kisoihin myös 2007, mutta tie katkesi jo alkulohkoon. Olympiakisat 2008 jäivät Pellerudin viimeisiksi arvokisoiksi Kanadan maajoukkuevalmentajana ja ne päättyivät kahdeksanteen sijaan. Hän jätti tehtävänsä sopimuksen päätyttyä joulukuussa 2008.


title: Even Pellerud

text: Tammikuussa 2009 Pellerud jatkoi uraansa Trinidad ja Tobagon naisten jalkapallomaajoukkueen päävalmentajana. Pellerudin johdolla Trinidad ja Tobago selvisi Naisten CONCACAF Gold Cupiin 2010, mutta tie katkesi jo lohkovaiheeseen. Joulukuussa 2012 Pellerud palasi Norjan naisten jalkapallomaajoukkueen peräsimeen. Hän luotsasi Norjan kahdeksan vuoden tauon jälkeen EM-kisojen loppuotteluun kesällä 2013. Norjan historian kolmas mestaruus jäi kuitenkin haaveeksi, kun Saksa voitti finaalin 1–0.


title: Even Pellerud

text: Kesällä 2015 Pellerud luotsasi Norjaa uransa viidennissä naisten MM-kisoissa. Joukkue pelasi alkulohkossa vahvasti voittaen Thaimaan ja Norsunluurannikon sekä pelaten 1–1 tasapelin Saksan kanssa. Turnaus päättyi lopulta ensimmäiselle pudotuspelikierrokselle, kun Englanti voitti Norjan 2–1. Elokuussa 2015 Pellerud erosi Norjan naisten maajoukkuevalmentajan tehtävistä.


title: Koripallon Euroopan-mestaruuskilpailut 2013

text: Vuoden 2013 koripallon EM-kilpailut olivat järjestyksessään 38. kisat. Kisojen pitämishalukkuuden ilmaisivat Saksa, Kreikka, Italia, Kroatia ja Slovenia. Lopulta Slovenia valittiin kisaisännäksi.


text: Osallistuvien maiden lukumäärä oli 24. Isäntämaa Slovenia sekä seitsemän aiemmin menestynyttä maata pääsivät suoraan kisoihin. Jäljelle jääneistä 16 kisapaikasta karsi 30 maata.


text: Mestaruuden, historiansa ensimmäisen, voitti Ranska. Hopeaa saavutti Liettua ja pronssia edellisten EM-kisojen mestari Espanja. Kisojen arvokkaimmaksi pelaajaksi valittiin Ranskan Tony Parker.


title: Per Brogeland

text: Per Brogeland (s. 27. tammikuuta 1953) on norjalainen jalkapallovalmentaja.


title: Per Brogeland

text: Brogeland aloitti valmennusuransa Eidsvold Turnissa, mutta teki lopullisen läpimurtonsa Kongsvingerin päävalmentajana 1990-luvun puolivälissä. Hän tuli seuran peräsimeen 1992 ja luotsasi seuran heti debyyttikaudellaan liigassa toiseksi heti mahtiseura Rosenborgin jälkeen. Hänet valittiin myös vuoden valmentajaksi Norjassa. Kaudella 1993/94 Brogeland luotsasi Kongsvingerin peliä myös UEFA Cupissa, jossa se saavutti historiallisen 1–1 tasapelin Juventusta vastaan.


title: Per Brogeland

text: Brogeland jätti Kongsvingerin kauden 1995 jälkeen ja siirtyi Lillestrømin päävalmentajaksi. Ensimmäisellä kaudellaan hän johdatti seuran liigahopealle häviten mestaruuden jälleen Rosenborgille. Kauden 1997 puolivälissä hän jätti seuran siirtyen itävaltalaisen LASK Linzin päävalmentajaksi. Hän sai kuitenkin potkut jo ennen kauden loppua ja palasi takaisin Norjaan. Hän palasi Kongsvingerin päävalmentajaksi, muttei onnistunut pelastamaan talousvaikeuksiin ajautunutta seuraa putoamiselta liigasta kaudella 1999.


title: Per Brogeland

text: Oltuaan reilun vuoden sivussa valmennustehtävistä Brogeland toimi kaudella 2001 Hønefossin päävalmentajana. Pääsarjatasolle hän palasi 2005 FC Lyn Oslon apuvalmentajana. Ensimmäinen kausi Henning Bergin kanssa toi kolmossijan liigassa, mutta tämän jälkeen tulokset huononivat ja kaksikko jätti seuran syyskuussa 2008. Berg jatkoi uraansa Lillestrømissä, Brogeland palasi Eidsvold Turnin päävalmentajaksi.


title: Per Brogeland

text: Kaudeksi 2011 Brogeland palaa 11 vuoden tauon jälkeen Kongsvinger IL:n peräsimeen. Pesti päättyi potkuihin elokuun lopussa 2011 Kongsvingerin juututtua Adecco-liigan keskikastiin.


title: Good Wife

text: Good Wife on yhdysvaltalainen CBS-kanavan draamasarja, joka esitettiin alun perin vuosina 2009–2016. Sarjan loivat Robert King ja Michelle King. Keskeisiä rooleja sarjassa esittivät Julianna Margulies sekä Christine Baranski ja Josh Charles. Kingit toimivat myös sarjan vastaavina tuottajina yhdessä veljesten Ridley ja Tony Scottin, Charles McDougallin ja David W. Zuckerin kanssa.


title: Good Wife

text: "Good Wifea" alettiin esittää Yhdysvalloissa 22. syyskuuta 2009 ja Nelonen Suomessa 31. toukokuuta 2010. 7. lokakuuta 2009 CBS nosti "Good Wifen" ensimmäisen kauden jaksomäärän 13 jaksosta 22 jaksoon ja myöhemmin 23:een. 4. tammikuuta 2010 CBS ilmoitti tilanneensa sarjalle toisen tuotantokauden.


title: Good Wife

text: Sarjaa tehtiin kaikkiaan seitsemän tuotantokautta, mikä oli myös Kingien alkuperäinen päämäärä. Sarjan päätösjakso esitettiin Yhdysvalloissa 8. toukokuuta 2016.